
Direktor o poslovanju

U nastavku su kratko prikazani statusni podaci, podaci o djelatnosti, ljudskim resursima, pokrenutim investicijama i rezultatu poslovanja Vodovoda Pula-Labin d.o.o. 

Statusni podaci

Vlasnička struktura Društva od 1.siječnja 2025. do 28.veljače 2025. godine je bila slijedeća: 

· Grad Pula (73%), 
· Grad Vodnjan (9%),
· Općina Barban(2%),  
· Općina Ližnjan(3%),  
· Općina Marčana(4%), 
· Općina Medulin(7%),  
· Općina Svetvinčenat (1%) i
· Općina Fažana (1%). 


Temeljem Uredbe o uslužnim područjima („Narodne novine“ broj 70/23), Zakona o vodnim uslugama i Zakona o trgovačkim društvima, krajem 2024. godine potpisani su Ugovor o pripajanju (17.12.2024.),  Društveni ugovor društva Vodovod Pula – Labin d.o.o. (23.prosinca 2024.), te je podnesena prijava pripajanja Trgovačkom sudu u Pazinu. Pripajanje je provedeno na dan 28. veljače 2025. godine, te od 1. ožujka 2025. Društvo djeluje kao jedinstveni isporučitelj vodnih usluga na uslužnom području 24. 

Nakon provedenih statusnih promjena izmijenjena je vlasnička struktura Društva, koja od 1.ožujka 2025. glasi kako slijedi: 
· Grad Pula (45,4944%), 
· Grad Labin (20,6009%),
· Općina Kršan (6,6347%),
· Općina Raša (6,2484%),
· Grad Vodnjan (5,4703%),
· Općina Medulin (4,4879%),
· Općina Sveta Nedelja (3,2871%),
· Općina Marčana (2,2298%),
· Općina Ližnjan (2,0986%),
· Općina Barban (1,1149%),
· Općina Pićan (1,0982%),
· Općina Svetvinčenat (0,6198%),
· Općina Fažana (0,6082%),  
· Općina Gračišće (0,0034%),
· Općina Cerovlje (0,0034%)


Društvo ne posjeduje vlastite udjele, te u promatranom razdoblju nije vršilo otkup istih.

Sa 1. ožujkom 2025.  promijenjena je i tvrtka iz Vodovod Pula d.o.o. u Vodovod Pula-Labin d.o.o. Nastavno na provedeno pripajanje, društvo je od Ministarstva zaštite okoliša i zelene tranzicije - Uprave vodnoga gospodarstva i zaštite mora ishodovalo (privremeno) Rješenje o ispunjenju općih i posebnih uvjeta za početak poslovanja javnog isporučitelja vodnih usluga, sa trajanjem do 28.veljače 2027. godine, kada će se podnijeti zahtjev za trajnim rješenjem. 

Upravu Društva čini jedan član – direktor, koji samostalno i pojedinačno zastupa Društvo. Tijekom izvještajne 2025. godine funkciju direktora obnašao je  Edo Krajcar, koji je na tu dužnost imenovan 1. lipnja.2022. godine. Odlukom Skupštine održane 6. veljače 2026. godine imenovan je novi direktor Luka Pavlović, koji svoju funkciju počeo obnašati 1. ožujka 2026. godine.

Do 29.rujna 2025. Društvo ima Nadzorni odbor koji se sastoji od pet članova i djeluje u sljedećem sastavu:
1. PETAR PERKOV, predsjednik Nadzornog odbora - imenovan odlukom Skupštine društva od 03.12.2021. godine
2. TANJA FRANKOVIĆ, zamjenik predsjednika Nadzornog odbora - imenovana odlukom Skupštine društva od 03.12.2021. godine
3. IGOR RAJLIĆ, član Nadzornog odbora - imenovan odlukom Skupštine društva od 03.12.2021. godine
4. VEDRAN RADOLOVIĆ, član Nadzornog odbora - imenovan odlukom Skupštine društva od 22.09.2022. godine
5. ZVJEZDANA MOČINIĆ, član Nadzornog odbora - imenovana odlukom Radničkog vijeća od 28.2.2022. godine.

Od 30. rujna 2025. Društvo ima Nadzorni odbor koji se sastoji od sedam članova i djeluje u slijedećem sastavu:
1. FLAVIO GREGOROVIĆ, predsjednik Nadzornog odbora – imenovan odlukom Skupštine društva  od 29.09.2025. godine
2. DAMIR KADOIĆ BALAŠKO, zamjenik predsjednika Nadzornog odbora -  imenovan odlukom Skupštine društva  od 29.09.2025. godine
3. ENEA CODACCI, član Nadzornog odbora - imenovan odlukom Skupštine društva  od 29.09.2025. godine
4. SANJA FOLO, član Nadzornog odbora- imenovana odlukom Skupštine društva  od 29.09.2025. godine
5. IVAN ZAMBON, član Nadzornog odbora - imenovan odlukom Skupštine društva  od 29.09.2025. godine
6. RONALD KONTEŠIĆ, član Nadzornog odbora - imenovan odlukom Skupštine društva  od 29.09.2025. godine
7. ZVJEZDANA MOČINIĆ, član Nadzornog odbora - imenovana odlukom Radničkog vijeća od 28.2.2022. godine.




O djelatnosti vodoopskrbe

Vodoopskrbni sustav Vodovoda Pula-Labin d.o.o., područje Puljštine (gradovi Pula i Vodnjan, općine Medulin, Fažana, Ližnjan, Marčana, Svetvinčenat, Barban) obuhvaća[footnoteRef:1]: [1:  Izvor: Plan sigurnosti vode] 

· 2 izvorišta: izvor Rakonek i izvor Karolina - Nimfej, s time da za izvor Karolina – Nimfej Društvo ne raspolaže vodopravnom dozvolom
· 14 bunara: Peroj (Klobuk), Karpi, Tivoli, Valdragon 3, Valdragon 4, Valdragon 5, Škatari, Jadreški, Šišan, Campanož, Ševe, Fojbon  te bunare Rizzi i Lokvere. 
· Bunari Šišan, Ševe i Jadreški se koriste cijele godine.  Za zahvaćanje vode bunara Rizzi i Lokvere Društvo ne raspolaže vodopravnom dozvolom te se isti nalaze u pričuvi i koriste samo u slučaju izvanrednih potreba za vodom. Od ostalih pulskih bunara samo Tivoli, Campanož, Fojbon, Valdragon 5, Peroj, Karpi zadovoljavaju zahtjeve sukladnosti zdravstvene ispravnosti vode za ljudsku potrošnju i mogu se koristiti za vodoopskrbu prema potrebi, a voda bunara Škatari, Rizzi, Lokvere Valdragoni 3 i 4 bez prethodne prerade nije moguće crpiti vodu zadovoljavajuće kvalitete; 
· 30 vodosprema; 
· 11 prekidnih komora u funkciji;
· 1 crpna te 11 precrpnih stanica; 
· 3 postrojenja za pripremu vode za ljudsku potrošnju (Pogon Rakonek, bunar Tivoli i Campanož); 
· 18 klorinatorskih stanica;
· cjevovodi raznih profila i materijala ukupne dužine cca 1.026 km; 
· 3401 vodnih hidranata; 
· 62.207 vodnih priključaka.

Za vodoopskrbu pitkom vodom Društvo također preuzima i distribuira vodu iz vodoopskrbnog sustava Istarskog vodovoda Buzet d.o.o. (nadalje IVB) iz izvora Gradole i površinske akumulacije Butoniga, kao i iz vodoopskrbnog sustava Podružnice Labin, iz izvorišta Sv.Anton.

S obzirom na navedeno, vodoopskrba kojom upravlja Vodovod Pula-Labin d.o.o. (ex: Vodovod Pula d.o.o.) podijeljena je u pet zona (ZO):
· ZO  Rakonek: uključuje opskrbu od izvorišta Rakonek i distribucijsku mrežu do grada Pule;
· ZO Gradole: obuhvaća distribucijsku mrežu od mjernog mjesta Mandriol, gdje se preuzima voda iz sustava Gradole od IVB duž zapadnog dijela Istarskog poluotoka do grada Pule uključujući i bunar Tivoli;
· ZO Butoniga: obuhvaća distribucijsku mrežu od mjernog mjesta Gajana, gdje je mjesto preuzimanja vode iz Vodoopskrbnog sustava Butoniga (IVB) duž središnjeg dijela Istarskog poluotoka do grada Pule, uključujući i bunar Ševe;
· ZO Monte Šerpo: uključuje vodoopskrbnu nisku i visoku zonu grada Pule, 
· ZO Pulskih bunara: obuhvaća područja bunara Šišan, Jadreški, Campanož, Lokvere, Škatari, Fojbon, te Valdragon 3,4 i 5. 
U svim zonama opskrbe moguće je miješanje vode iz drugih opskrbnih zona, stoga voda po sastavu može biti mješavina dviju pa i više sustava. 

Vodoopskrbni sustav kojim upravlja Vodovod Pula-Labin d.o.o.- Podružnica Labin[footnoteRef:2]  obuhvaća: područje Grada Labina, te Općinu Pićan, Kršan, Rašu i Svetu Nedjelju, a djelomično i područje Općina Gračišće i Cerovlje te opskrbljuje 99% tamošnjeg stanovništva. Dijeli se na tri podsustava: [2:  Opis vodoopskrbnog sustava se ažurira i pregledava redovito te se ispravlja ukoliko je došlo do promjena.] 

· Podsustav Fonte Gaja – Kokoti
· Podsustav Kožljak
· Podsustav Plomin

Za potrebe vodoopskrbe Vodovod Pula-Labin d.o.o. - Podružnica Labin ima dodijeljenu vodopravnu dozvolu od ukupno 548 l/s to na izvorima: Fonte Gaja 80 l/s, Kokoti 100 l/s, Kožljak 22 l/s, Plomin 16 l/s,  Mutvica 80 l/s, Sv. Anton 250 l/s.

Sirova voda obrađuje se postupkom dezinfekcije i to klor dioksidom, klor in situ, natrij hipokloritom- in situ i UV lampama (ovisno o lokaciji). Dodatna dezinfekcija vode pulskog vodovodnog sustava vrši se klorom in situ i klor dioksidom po potrebi. Dokloriranje vodoopskrbnog sustava vrši se natrijevim hipokloritom (3%) proizvedenim na mjestu uporabe.

Distribucijski sustav čini:
· 35 vodosprema,
· 20 prekidnih komora,
· 12 crpnih stanica i
· 12 hidrostanica
· cjevovodi raznih profila i materijala ukupne dužine cca 555 km
· 646 vodnih hidranata
· ukupan broj priključaka 14.500

U slučaju zamućenja izvorišta Fonte -Gaja-Kokoti-Mutvica-Sv Anton za vodoopskrbu pitkom vodom Podružnica Labin ima mogućnost filtracije vode na izvorištu Rakonek te isporuku vode prema Fonte-Gaja i onda dalje prema području Labinštine.


· Zahvaćena i crpljena voda 

U 2025. godini zahvaćeno je i crpljeno ukupno 11,8 milijuna m³ vode, što je 30% više u odnosu na 2024. godinu. Od toga se:
· 9,5 milijuna m³ odnosi na matično društvo (4,6%-no povećanje u odnosu na prethodnu godinu),
· 2,3 milijuna m³ odnosi na Podružnicu Labin.

Udio pojedinih izvorišta i pogona u ukupno zahvaćenoj i crpljenoj vodi u 2025. godini iznosi:
· Pogon Pula 	13,7%
· Pogon Rakonek	36,6%
· Akumulacija Butoniga 	13,8%
· Vodovod Gradole	17,4%
· Izvorište Mutvica	1,8%
· Izvorište F.G.–Kokoti	14,0%
· Izvorište Plomin	1,3%
· Izvorište Kožljak	2,2%
Za ispiranje mreže u 2025. godini utrošeno je 80.916 m³ vode (57.982 m3 – matično društvo, 22.934 m3 – Podružnica Labin) .


· Gubitak vode 

Gubitak vode u 2025. godini iznosio je 2,4 milijuna m³, odnosno 20,1% ukupno zahvaćene i crpljene vode. Od toga se:
· 1,7 milijuna m³ odnosi na matično društvo (18,2% zahvaćene i crpljene vode),
· 0,6 milijuna m³ odnosi na Podružnicu Labin (27,8% zahvaćene i crpljene vode).

U 2024. godini gubitak je iznosio 1,4 milijuna m³, odnosno 15,9% zahvaćene i crpljene vode.


· Isporuka vode

Korisnicima vodnih usluga u 2025. godini isporučeno je ukupno 9,4 milijuna m³ vode. Od ukupne količine:
· 7,8 milijuna m³ se odnosi na matično društvo
· 1,6 milijuna m³ se odnosi na Podružnicu Labin

U odnosu na prethodnu godinu isporučena količina vode bilježi 23,3%-no povećanje kao rezultat pripajanja. Povećanje u okviru matičnog društva iznosi 1,8%.

Od ukupno isporučene količine vode,  68,9% je isporučeno korisnicima u stambenim prostorima, 28,8% korisnicima u poslovnim prostorima, 1,4% korisnicima priključaka za navodnjavanje i poljoprivredu, urbane vrtove i javnu zelenu površinu u vlasništvu JLS te 0,5% drugim javnim isporučiteljima vodnih usluga tj. Istarskom vodovodu d.o.o. Buzet. Vlastita potrošnja, koja se prati u okviru poslovnih prostora,  iznosi 0,5% od ukupne količine isporučene vode i manja je u odnosu na prethodnu godinu.


· Količina isporučene vode

U 2025. godini raspoloživa količina vode bila je dostatna za potrebe korisnika, unatoč izraženim razlikama između sezonske i vansezonske potrošnje, koje dosežu omjer 3:1. Takve oscilacije predstavljaju značajno financijsko i organizacijsko opterećenje za sustav vodoopskrbe na području djelovanja Društva. Isporuka vode tijekom 2025. godine bila je redovita.




· [bookmark: _Hlk195595623]Kvaliteta vode za ljudsku potrošnju 

Društvo raspolaže sa dva interna ovlaštena laboratorija u kojima kontrolira kvalitetu vode iz vodoopskrbnog sustava planiranim godišnjem uzorkovanjem i izvanredno prema potrebi. 

Ispitivanje kvalitete vode za ljudsku potrošnju u laboratoriju Pula

Ispitivanja vode provode se uzorkovanjem i ispitivanjem uzoraka iz svih dijelova vodoopskrbe. Prirodne-sirove vode izvorišta koji se koriste u vodoopskrbi ispituju se jednom tjedno, dok se isporučena voda za ljudsku potrošnju kontrolira iz magistralnih cjevovoda, vodoopskrbnih objekata i vodovodne mreže svakodnevno na različitim kontrolnim mjestima.

U 2025. godini ukupno je ispitano 3.798 uzoraka vode, od toga:
1. 471 uzoraka prirodne neprerađene vode i vode iz tehnološkog procesa prerade ispitano je iz izvorišta Rakonek i bunara. 
1. 3.327  uzorka prerađene vode za ljudsku potrošnju ispitano je iz glavnih magistralnih cjevovoda, vodoopskrbnih objekata i vodovodne mreže.

Rezultati ispitivanja uzoraka u 2025.  godini potvrđuju sukladnost svih uzoraka prerađene vode, sukladno propisanim uvjetima Pravilnika o parametrima sukladnosti, metodama analiza i monitorinzima vode namijenjene za ljudsku potrošnju (NN 64/23, NN 88/23). Broj uzoraka uvećan je sukladno većim obujmom posla na Aglomeraciji Pula Sjever i konstantnom ulaganju u rekonstrukciju i izgradnju novog cjevovoda na vodoopskrbnog području.

Na svojim web stranicama Interni laboratorij Vodovoda Pula-Labin d.o.o objavljuje mjesečno rezultate  ispitivanja pojedinih parametara u vodi za ljudsku potrošnju za vodocrpilišta i vodovodnu mrežu.

Osim internog ovlaštenog laboratorija stalni nadzor nad vodoopskrbom Društva provode još ovlašteni i akreditirani laboratoriji Nastavnog zavoda za javno zdravstvo Istarske županije i Hrvatskog zavoda za javno zdravstvo monitoringom sirovih voda crpilišta i monitoringom vode za ljudsku potrošnju, što se također može pronaći na web stranicama Društva.

Sukladno Zakonu o vodi za ljudsku potrošnju, u 2023. godini osnovan je Tim za izradu Plana sigurnosti vode, sustav samokontrole utemeljen na procjeni rizika i upravljanja rizikom za sustav opskrbe, čiji su članovi izradili dokumentaciju i implementirali u sustav. Nakon održanog audita dana 29.2.2024. u prostorijama Vodovoda Pula-Labin d.o.o. i na objektima važnim za vodoopskrbu od strane Hrvatskog zavoda za javno zdravstvo, dana 09.07.2024. izdano je Rješenje kojim se odobrava Plan sigurnosti vode. 

Ispitivanje kvalitete vode za ljudsku potrošnju u laboratoriju Labin

Tijekom 2025. godine u internom laboratoriju Vodovoda Pula – Labin d.o.o. -Podružnica Labin, u sklopu Sektora kvalitete analizirani su uzorci prirodne vode (vode na izvorištima sliva rijeke Boljunčice  - Kožljak i Plomin, te sliva rijeke Raše - F. Gaja, Kokoti, Mutvica, Sv. Anton), uzorci kloriranih voda (iz vodosprema i distributivne mreže na dogovorenim kontrolnim mjestima i hidrantima), te uzorci dezinficirane vode nakon UV uređaja za dezinfekciju (UV Raša).

Navedeni uzorci analiziraju se na parametre zdravstvene ispravnosti vode za ljudsku potrošnju (kemijske i mikrobiološke), te na indikatorske parametre (kemijske i mikrobiološke) u skladu sa važećom zakonskom regulativom, tj. Zakonom o vodi za ljudsku potrošnju (NN 030/2023), i Pravilnikom o parametrima sukladnosti, metodama analiza i monitorinzima vode namijenjene za ljudsku potrošnju (NN 064/2023; 088/2023).
Monitoring izvorišta i ispitivanje zdravstvene ispravnosti vode za ljudsku potrošnju uređeni su i ugovorom s akreditiranim laboratorijem NZZJZ IŽ Pula na godišnjoj razini. Godišnja obrada podataka sa ocjenom i mišljenjem o kvaliteti vode izvorišta namijenjenoj javnoj vodoopskrbi i vodi za ljudsku potrošnju u vodoopskrbnom sustavu sastavni je dio ugovora.

Uzorkovanje i analiza vode sa izvorišta na kemijske i mikrobiološke parametre provodi se jednom mjesečno prema Godišnjem planu uzorkovanja i analiza, dok se izvorište Sveti Anton uzorkuje i analizira 4 puta godišnje. Osim redovnih uzorkovanja, rade se i tjedna uzorkovanja u sklopu operativnog monitoringa na izvorima Fonte Gaja i Kokoti. Sveukupno je u 2025. godini obrađeno 156 uzoraka prirodne vode, od čega je prema Godišnjem planu uzorkovanja i monitoringa analizirano i obrađeno 64 uzorka prirodne vode na parametre zdravstvene ispravnosti (kemijske i mikrobiološke) i indikatorske (kemijske i mikrobiološke) parametre. Uzorkovanja su se provodila i u sklopu operativnog monitoringa, te dodatne analize na parametar somatskih kolifaga.  

Tijekom 2025. godine uzorkovano je i analizirano ukupno 247 uzoraka klorirane vode iz vodosprema i 491 uzorak sa mreže prema Godišnjem planu uzorkovanja. Svi ispitivani parametri odgovarali su Pravilniku o parametrima sukladnosti, metodama analiza i monitorinzima vode namijenjene za ljudsku potrošnju (NN 64/23; 88/23).

Na službenim web stranicama Vodovoda Pula-Labin d.o.o - Podružnice Labin objavljuju se mjesečno rezultati ispitivanja obrađene vode na kemijske i mikrobiološke parametre u vodi za ljudsku potrošnju za pojedine vodospreme i lokacije na mreži.

Ukupno je tijekom 2025. godine u internom laboratoriju obrađeno i analizirano 1009 uzoraka vode, od toga prema Godišnjem planu uzorkovanja i analiza 797 uzoraka, i još 212 dodatnih uzoraka koji se vrše u sklopu operativnog monitoringa, prema ukazanoj potrebi ili u slučajevima izvanrednih okolnosti najčešće uzrokovanim nepovoljnim vremenskim prilikama. Svi analizirani uzorci klorirane vode prema Godišnjem planu uzorkovanja.

Svi analizirani uzorci klorirane vode prema Godišnjem planu uzorkovanja bili su kemijski i mikrobiološki ispravni i odgovarali su važećoj zakonskoj regulativi.



O djelatnosti odvodnje

Društvo obavlja djelatnost javne odvodnje, koja obuhvaća skupljanje komunalnih otpadnih voda, njihovo pročišćavanje i ispuštanje u prirodni prijamnik putem građevina za javnu odvodnju te upravljanje tim građevinama. Osim toga, Društvo obavlja djelatnost pražnjenja i odvoza komunalnih otpadnih voda iz individualnih sustava te održavanje sustava oborinske odvodnje.

Na području kojim upravlja Društvo nalaze se sljedeće aglomeracije:

	Matično društvo
	Podružnica Labin

	
· Pula Centar
· Pula Sjever
· Brijuni
· Svetvinčenat
· Baraban

· Medulin
· Premantura
· Banjole

· Loborika
· Marčana
· Prhati (Barban)
	· Labin
· Rabac
· Raša
· Svet Bartul-Vicani
· Topid
· Tunarica - Viškovići
· Plomin – Plomin Luka 
· Potpićan
· Koromačno
· Kršan





U okviru matičnog društva sustav odvodnje sastoji se od:
1. 12 uređaja za pročišćavanje otpadnih voda; UPOV Valkane, UPOV Peroj, UPOV Monumenti, UPOV Svetvinčenat, UPOV Barban, UPOV Prhati, UPOV Loborika, UPOV Marčana, UPOV Duga uvala, UPOV Marlera, UPOV Premantura, UPOV Banjole.
1. 53 crpne stanice (33 Pula + 14 PJ Medulin + 4 Loborika + 1 Prhati + 1 Duga uvala)
1. te mreže vodova odvodnje dužine 684 km[footnoteRef:3] (563 km Pula + 92 km PJ Medulin + 28 km na manjim sustavima); [3:  Kilometraže za aglomeracije Pula Centar i Sjever uključuju i sustav oborinske odvodnje (31 km Pula Sjever i 129 km Pula Centar).] 

koji su većinom povezani u centralni sustav upravljanja i nadzora radi kontinuiranog praćenja rada sustava, kakvoće i količine otpadnih voda prema propisanim standardima. Dio manjih, kao i nedavno pripojenih (Albanež, IVS) sustava je u fazi povezivanja.


Postojeće stanje sustava odvodnje na području kojim upravlja Vodovod Pula-Labin d.o.o. -  Podružnica Labin podijeljeno je na 11 odvojenih sustava odvodnje (oko 100 km mreže) te 7 UPOV–a i 3 taložnice. 

· Sustav Labin - sustav je izgrađen u starom gradu Labinu, starom centru Podlabinu (Vilete, Nove zgrade, Kazarmon, Kazakape), na Katurama, Marcilnici, Starcima, Vinežu i servisnoj zoni Vinež + UPOV Labin 
· Sustav Rabac – naselje Rabac + TALOŽNICA 
· Sustav Raša – naselje Raša 
· Naselje Koromačno – naselje Koromačno i tvornica Holcim + UPOV Koromačno 
· Sustav Viškovići – naselje Viškovići + UPOV Viškovići 
· Sustav Ravni - naselje Ravni i apartmansko naselje + TALOŽNICA 
· Sustav Sveta Marina - autokamp i dio naselja Sveta Marina + TALOŽNICA (privatno vlasništvo) 
· Sustav Topid – naselja Topid i Letajac + UPOV Topid (izgradio IVS, a upravlja Vodovod Labin) 
· Sustav Potpićan - naselje Potpićan + UPOV Potpićan 
· Sustav Plomin Luka - naselje Plomin Luka + naselje Plomin+ UPOV Plomin Luka 
· Sustav Pićan - naselje Pićan + UPOV Pićan 

· Ispuštena voda u kanalizacijski sustav i ispumpane otpadne vode

Ukupna ispuštena voda u kanalizacijski sustav u 2025. godini iznosi 5.534.017 m3, od toga se:
· 4,1 milijuna m³ odnosi na matično društvo (1,3%-no povećanje u odnosu na prethodnu godinu)
· 0,7 milijuna m³ odnosi na Podružnicu Labin
· 0,8 milijuna m³ odnosi na Poslovnu jedinicu Medulin

Od ukupne ispuštene vode 66,9% odnosi se na stambene prostore, a 33,1% odnosi se na poslovne prostore.

Na dan 31.12.2025. godine bilo je 47.707 korisnika, odnosno 42.179 korisnika u kategoriji kućanstva te 5.528 korisnika u kategoriji poslovnih korisnika. Matično društvo broji 36.065 korisnika, Podružnica Labin 6.675 korisnika, Poslovna jedinica Medulin 4.967 korisnika.

U okviru matičnog društva broj korisnika u okviru sustava odvodnje povećan je za 1,4%.

Količina ispumpanih otpadnih voda u 2025. godini iznosi 38.857 m3, od čega se 23.030 m3 odnosi na matično društvo, a 15.827 m3 odnosi na Podružnicu Labin.


· [bookmark: _Hlk195595804]Kvaliteta otpadne vode 

Ispitivanje kvalitete otpadnih voda provode ovlašteni laboratoriji Nastavnog zavoda za javno zdravstvo Istarske županije i Bio institut d.o.o. Čakovec sukladno zakonskoj regulativi. U 2025. godini uzeto je 130 uzoraka otpadne vode iz sustava javne odvodnje. Ispitivanjem je utvrđeno da su svi uzorci otpadne vode iz sustava javne odvodnje, koje su analizirali neovisni ovlašteni laboratoriji, ispravni.




Tarife vodnih usluga

Tijekom 2025. godine Društvo je, s obzirom na provedena pripajanja, fakturiralo vodne usluge vodoopskrbe, odvodnje i pročišćavanja temeljem važećih odluka o cijenama:
· Odluka o cijeni vodnih usluga broj 7916-S-28/2024 od 16.12.2024. (SN IŽ 42/2024, Vodovod Pula d.o.o.)
· Odluka o cijeni vodnih usluga KLASA: 029-01/24-01/01, URBROJ: 2163-4-11-01/2-24-53 od 31.12.2024. (SN IŽ 43/2024, Vodovod Labin d.o.o.)
· Odluka o cijeni vodnih usluga broj 310-11 od 15.04.2011. (Albanež d.o.o.)

Na temelju rješenja Ministarstva zaštite okoliša i zelene tranzicije (KLASA: UP/I-325-07/24-06/35, URBROJ: 517-05-3-1-25-31 od 23. srpnja 2025.), postojećem isporučitelju vodnih usluga IVS – Istarski vodozaštitni sustav d.o.o., Buzet, ukinuto je rješenje o ispunjavanju posebnih uvjeta za obavljanje djelatnosti javne odvodnje. Slijedom navedenog, društvima preuzimateljima na uslužnim područjima 23 i 24 prenesene su gospodarske cjeline na korištenje. U razdoblju od listopada do prosinca 2025. godine Društvo je fakturiralo i priznalo prihode od usluga odvodnje i pročišćavanja na području preuzetih gospodarskih cjelina, sukladno važećim odlukama o cijeni vodnih usluga društva IVS – Istarski vodozaštitni sustav d.o.o.


Tarifa vodnih usluga vodoopskrbe
	
	
	Odluka o cijeni vodnih usluga (SN IŽ 42/2024)
VODOVOD PULA d.o.o.
-sa subvencijom EE-
	Odluka o cijeni vodnih usluga (SN IŽ 43/2024)
VODOVOD LABIN d.o.o.
-sa subvencijom EE-

	Kućanstva

	Fiksni dio cijene vodnih usluga
	EUR/mj.
	2,50
	3,52

	Varijabilni dio cijena vodnih usluga
	EUR/m3
	0,84
	0,96

	Socijalno ugroženi građani

	Fiksni dio cijene vodnih usluga
	EUR/mj.
	1,50
	2,11

	Varijabilni dio cijena vodnih usluga
	EUR/m3
	0,50
	0,58

	Korisnici koji nisu kućanstva

	Fiksni dio cijene vodnih usluga
	EUR/mj.
	4,60
	4,18

	Varijabilni dio cijena vodnih usluga
	EUR/m3
	1,66
	1,74

	Korisnici priključka za poljoprivredu/navodnjavanje

	Fiksni dio cijene vodnih usluga
	EUR/mj.
	2,50
	3,52

	Varijabilni dio cijena vodnih usluga
	EUR/m3
	0,56
	0,60









Tarifa vodnih usluga odvodnje
	
	
	Odluka o cijeni vodnih usluga (SN IŽ 42/2024)
VODOVOD PULA d.o.o.
-sa subvencijom EE-
	Odluka o cijeni vodnih usluga (SN IŽ 43/2024)
VODOVOD LABIN d.o.o.
-sa subvencijom EE-
	Odluka o cijeni vodnih usluga (broj 310-11)
ALBANEŽ d.o.o.)

	Kućanstva

	Fiksni dio cijene vodnih usluga
	EUR/mj.
	1,20
	0,50
	0,75

	Varijabilni dio cijena vodnih usluga
	EUR/m3
	0,23
	0,31
	0,13272

	Socijalno ugroženi građani

	Fiksni dio cijene vodnih usluga
	EUR/mj.
	0,72
	0,30
	0,45

	Varijabilni dio cijena vodnih usluga
	EUR/m3
	0,14
	0,18
	0,07963

	Korisnici koji nisu kućanstva

	Fiksni dio cijene vodnih usluga
	EUR/mj.
	1,30
	0,67
	1,33

	Varijabilni dio cijena vodnih usluga
	EUR/m3
	0,30
	0,48
	0,19908




Tarifa vodnih usluga pročišćavanja
	
	
	Odluka o cijeni vodnih usluga (SN IŽ 42/2024)
VODOVOD PULA d.o.o.
-sa subvencijom EE-
	Odluka o cijeni vodnih usluga (SN IŽ 43/2024)
VODOVOD LABIN d.o.o.
-sa subvencijom EE-
	Odluka o cijeni vodnih usluga (broj 310-11)
ALBANEŽ d.o.o.)

	Kućanstva

	Fiksni dio cijene vodnih usluga
	EUR/mj.
	0,20
	0,80
	/

	Varijabilni dio cijena vodnih usluga
	EUR/m3
	0,16
	0,45
	0,26544

	Socijalno ugroženi građani

	Fiksni dio cijene vodnih usluga
	EUR/mj.
	0,12
	0,48
	/

	Varijabilni dio cijena vodnih usluga
	EUR/m3
	0,10
	0,27
	0,15927

	Korisnici koji nisu kućanstva

	Fiksni dio cijene vodnih usluga
	EUR/mj.
	0,30
	1,07
	/

	Varijabilni dio cijena vodnih usluga
	EUR/m3
	0,17
	0,62
	0,34242




Tarifa vodne usluge crpljena i odvoza otpadnih voda do 10 km udaljenosti sa dužinom cijevi do 20 m za područje djelovanja ex Vodovod Pula d.o.o. određena je u visinama: 
· Usluga crpljenja i odvoza otpadnih voda	    		5,90 €/ m3;
· Usluga skupljanja i pročišćavanja otpadnih voda	    	0,42 €/ m3;

Tarifa vodne usluge crpljenja i zbrinjavanja, te odvoza otpadni voda iz septičkih i sabirnih jama na području djelovanja ex Vodovod Labin d.o.o. određena je u visinama kako slijedi:

	
	Stambeni prostori
	Poslovni prostori

	Crpljenje i zbrinjavanje - za cisternu zapremnine od 6,5m3
	EUR/tura
	31,92
	77,68

	Crpljenje i zbrinjavanje –za cisternu zapremnine od 8 
	EUR/tura
	39,28
	95,60



Dodatno se naplaćuje odvoz u iznosu od 0,99 po kilometru.


Ljudski resursi

Na dan 31. prosinca 2025. godine društvo je zapošljavalo 328 radnika, dok je na isti datum prethodne godine broj zaposlenih iznosio 231. Povećanje broja zaposlenih u odnosu na 2024. godinu prvenstveno je rezultat pripajanja društava Vodovod Labin d.o.o i Albanež d.o.o.. Na posljednji dan 2025. godine Podružnica Labin i Poslovna jedinica Medulin broje 82 zaposlenika. Od 328 zaposlenih radnika, 16 radnika je zaposleno na određeno vrijeme, dok je 312 radnika zaposleno na neodređeno vrijeme. 

Tijekom 2025. godine zaposleno je 30 radnika na neodređeno vrijeme, dok je sa 7 radnika zasnovan radni odnos na određeno vrijeme (zbog povećanja obima posla i zamjene radnika zbog odlaska u mirovinu).

Tijekom 2025. godine zabilježen je ukupno 21 prestanak radnog odnosa. Devet zaposlenika otišlo je u mirovinu, sa deset zaposlenika sklopljen je sporazumni raskid ugovora o radu, jednom zaposleniku istekao je ugovor na određeno vrijeme, a tijekom godine su evidentirana i dva smrtna slučaja.

Učešće ukupnih bolovanja u mogućim satima rada iznosi 9,9%, dok je prošlogodišnje iznosilo 9,7%. Bolovanja na teret HZZO i HZZOZZR čine 5,3% mogućih sati. 

Tijekom 2025. godine u produženom radu ostvareno je 10.044 sati. Udio prekovremenih sati u ukupno mogućim satima smanjen je s 1,7% u 2024. godini na 1,6% u 2025. godini.


Pokrenute investicije 

Ukupna investicijska ulaganja tijekom 2025. godine iznose 25,2 milijuna eura, od toga:
•	U izgradnju i rekonstrukciju vodovodne mreže investirano je 8,4 milijuna eura; 
•	U izgradnju i rekonstrukciju mreže odvodnje investirano je 13,5 milijuna eura; 
•	U izgradnju i rekonstrukciju vodovodne mreže i mreže odvodnje u sklopu Aglomeracije Labin-Rabac-Raša  investirano je 186,2 tisuće eura; 
•	U osnovnu djelatnost investirano je 3,1 milijuna eura.

Kroz višegodišnji rad na održavanju postojeće i na izgradnji nove vodoopskrbne mreže kontinuirano se prati, analizira i shodno tome zahtijeva da se, kroz javne nabave svih razina, koriste certificirani materijali koji su se kroz primjernu pokazali najsigurniji u svim segmentima za zdravstvenu ispravnost vode koja se isporučuje potrošačima.


Sustav kvalitete i zaštite okoliša 

Od 2008. godine Društvo posjeduje certifikat o primjeni sustava kvalitete prema normi ISO 9001:2008. Krajem 2009. godine uveden je sustav zaštite okoliša prema normi ISO 14001:2004. Tijekom 2017. godine izvršen je tranzicijski audit za oba sustava od strane nezavisne certifikacijske kuće i utvrđeno da Društvo udovoljava zahtjevima norme ISO 9001:2015 i zahtjevima norme zaštite okoliša ISO 14001:2015.

U 2025. godini izvršen je redoviti godišnji nadzor primjene sustava kvalitete i sustava zaštite okoliša.

[bookmark: _Hlk195772098]
Upravljanje financijskim rizicima 

Financijska imovina koja potencijalno može dovesti Društvo u kreditni rizik obuhvaća novac i potraživanja od kupaca. Potraživanja u sporu građana, pravnih osoba i obrtnika čini 14,38% ukupnih potraživanja od kupaca, od čega je 84,70% potraživanja vrijednosno usklađeno.

Rezultat poslovanja

Ukupni prihod u 2025. godini iznosi 25,5 milijuna eura, i u odnosu na prethodnu 2024. godinu veći je za 38,14%. Fakturirani prihod od usluga javne vodoopskrbe u 2025. godini iznosi 12,8 milijuna eura i veći je za 34,56% u odnosu na fakturirani prihod u 2024. godini. Fakturirani prihod od usluga odvodnje i pročišćavanja otpadnih voda u 2025. godini iznosi 3,4 milijuna eura, što je za 80,0% više u odnosu na fakturirani prihod u 2024. godini.

Ukupni rashodi u 2025. godini iznose 24,9 milijuna eura, i veći su za 34,66% u odnosu na prethodno razdoblje. 

Bruto dobit za 2025. godinu iznosi 650.057 eura.













Najznačajnije aktivnosti i smjernice rada za naredni period

Dana 26.03.2026. godine potpisan je novi kolektivni ugovor o pravima i obvezama radnika i Poslodavca sa primjenom od 01.03.2026. godine kojim su se redefinirala i poboljšala materijalna i ostala prava radnika društva.

Najznačajnije aktivnosti u ovom trenutku za društvo i lokalnu zajednicu jesu provedba projekta aglomeracije Pula sjever po okončanju kojeg će u bitnom biti riješeno pitanje vodoopskrbe i sanitarne odvodnje pulskog naselja Štinjan, grada Vodnjana i općine Fažana te priprema projekta aglomeracije Pula centar i aglomeracije Labin Raša Rabac čije službene prijave su dostavljene nadležnom ministarstvu 31.12.2025. godine i trenutno su u fazi evaluacija prijava.

Od ostalih značajnih aktivnosti valja spomenuti novu sistematizaciju radnih mjesta na kojoj se intenzivno radi te je u planu donošenje novog Pravilnika o organizaciji i sistematizaciji radnih mjesta do sredine lipnja 2026. godine sa primjenom od 01.06.2026. godine. Novim će se Pravilnikom organizaciji i sistematizaciji radnih mjesta redefinirati katalog poslova, opisi radnih mjesta te zadatci svakog pojedinog radnog mjesta na temelju poštivanje struke i menadžerskih kompetencija za sav rukovodeći kadar uz cilj poboljšanje i ubrzanje svih poslovnih procesa.

Kao smjernice rada za naredni period nameću se definitivno nastavak smanjenja i optimiziranje troškovne strane poslovanja kao i utvrđivanje točke pokrića troškova pojedinih organizacijskih jedinica, suradnja sa jedinicama lokalne samouprave te iniciranje i sudjelovanje na zajedničkim projektima u kojima Vodovod Pula-Labin d.o.o. može dati svoj doprinos.

Također kao jedna od glavnih smjernica poslovanja je suradnja sa Hrvatskim vodama, nadležnim ministarstvima i fondovima Europske Unije u svrhu kandidiranja projekata od značaja za lokalnu zajednicu za sufinanciranje EU sredstvima.

Uspostava jedinstvenog i prepoznatljivog identiteta Društva te jasno razgraničenje uloge Društva i njegove podružnice (Labin) i poslovne jedinice (Medulin) također su u fokusu u narednom periodu kao i ažuriranje novih web stranica uz prethodno formiranje tima za web stranica te plasiranje misije i vizije, informacija o poslovanju, cjenika, događaja te svih eko akcija na području djelovanja TD Vodovod Pula-Labin d.o.o.  uz formiranje kvalitetnog sustava informiranja šire javnosti

Zaključno, sve te aktivnosti i mjere rezultirati će ispunjavanjem temeljnih strateških ciljeva Vodovoda Pula-Labin d.o.o.:

· smanjenju operativnih troškova, 
· razvoju usluga vodoopskrbe i odvodnje
· ostvarivanju visokog stupnja djelotvornosti. 







Zaključak


U narednom periodu uz implementiranje misije i vizije poduzeća nastojat će se zadržati pozitivne segmente dosadašnjeg  rada i kvalitete Vodovoda Pula-Labin d.o.o., a uz nove ideje i predložene mjere planira se uvoditi poboljšanja u sustav sa ciljem maksimiziranja učinkovitosti. 

Obzirom na navedeno realno je da je pred upravom zahtjevan posao te će se pogotovo u dugoročnom smislu prikazati kao nastavak puta kojima se želi dostići visoko postavljene ciljeve.
 
Za ukupno ostvarenje prethodno danih smjernica rada za naredni period poslovanja Vodovoda Pula -Labin d.o.o., nužno je odlučno praćenje ostvarivanja ciljeva te izvršavanja kontinuiranih aktivnosti Društva, kao i pojedinačnih mjera navedenih u danim smjernicama.



Direktor:
Luka Pavlović, mag.ing.aedif.

Komentari
uz izvještaje o poslovanju



Izvještaj 1.
IMOVINA

	Ukupna imovina



Na dan 31.12.2025. godine Društvo je raspolagalo imovinom ukupne vrijednosti 186.151.294 eura. Na značajno povećanje ukupne imovine, za 67% u odnosu na početno stanje, prvenstveno je utjecalo preuzimanje imovine pripojenih društava. Vrijednost dugotrajne imovine porasla je za 68% (65,6 milijuna eura), dok je vrijednost kratkotrajne imovine povećana za 57% (8,4milijuna eura).


	Dugotrajna imovina



Na dan 31.12.2025. godine dugotrajna imovina Društva iznosila je 162.450.722 eura, a u okviru koje je najznačajnija materijalna imovina. 

Nematerijalna imovina na posljednji dan izvještajne godine je iznosila  1.680.204 eura. U odnosu na 2024. godinu bilježi 108%-no povećanje, a sastoji se od:
· Računarski softweri u vrijednosti od 582.333 eura
· Ulaganje u projektnu i drugu dokumentaciju u vrijednosti 75.830 eura,
· Ulaganje u studije i istraživanja u vrijednosti 72.299 eura,
· Ulaganje na tuđim sredstvima u vrijednosti 248.358 eura,
· Ulaganje na koncesiju u vrijednosti 3.265 eura,
· Pravo priključka i korištenje energetskih objekata u vrijednosti 10.474 eura,
· Pravo služnosti u vrijednosti 15.645 eura, 
· Nematerijalne imovine u pripremi u vrijednosti od 672.000 eura.

Najznačajnija skupina imovine Društva je materijalna imovina na koju se odnosi 159.893.732 eura. 

Na poziciji zemljišta evidentirano je ukupno 5.872.991 eura. Društvo koristi model revalorizacije, odnosno iskazuje vrijednost prema fer tržišnoj vrijednosti. Usklađenje se provedi temeljem Odluke o revalorizaciji zemljišta, a na osnovu izvršene procjene vrijednosti od strane sudskog vještaka graditeljske struke. 

Pozicija građevinski objekti (111.763.607 eura) obuhvaća vodnu infrastrukturu (vodovodna mreža, mreža odvodnje, i drugo) u vrijednosti od 105.353.603 eura, nestambene zgrade (rezervoari, prepumpne stanice, objekt izvora te zgrada uprave) vrijednosti od 6.410.004 eura. 

Na poziciji postrojenja i oprema je evidentirana vrijednost od 6.317.747 eura, a na poziciji alata, pogonskog inventara i transportne imovine vrijednost od 954.469 eura.


Predujmovi za materijalnu imovinu na dan 31.12.2025. godine iznose 1.574.328 eura. Odnose se najvećim dijelom na predujmove uplaćene izvođačima radova na projektima Pula Sjever (Godina - 951.280 eura) i UPOV Banjole (Esotech 466.878 eura), sukladno odredbama zaključenih Ugovora o izgradnji. 

Vrijednost materijalne imovine u pripremi (33.408.450 eura) bilježi značajno povećanje unutar imovine Društva i to za 77% (odnosno 14.525.400 eura) u odnosu na 2024. godinu. 

Značajna materijalna imovina u pripremi, tj. ulaganja u tijeku na području matičnog društva su sljedeća:
· Havarijski ispust CS Fažana Badel i CS Puntižela – 3.527.686 eura
· Sustav odvodnje Štinjan, Valbandon, Fažana i Peroj – 3.150.742 eura
· Cjevovod Pinezići – Vodnjan, vodosprema Pinezići, vodovodni ogranci i regulacija okna u Vodnjanu – 2.598.642 eura
· Proširenje sekundarne mreže (Vodnjan i Pula) – 1.328.823 eura
· UPOV Peroj – 1.096.993 eura
· Rek. magis. dovodnog vodoopskrbnog cjev. Štinjan k.č. 352/2 – I faza – 635.527 eura
· EU projekti Pula sjever (nadzor radova, dodatni interni i vanjski troškovi) – 629.953 eura
· Sustav odvodnje otpadnih voda naselja Galižana – proširenje sekundarne mreže kolektori GA‑K‑1, GA‑K‑3, GA‑K‑4, GA‑K‑5, GA‑K‑6 – 566.727 eura
· Lokalna vodovodna mreža na području naselja Štinjan – 466.813 eura
· Sustav odvodnje otpadnih voda naselja Vodnjan – proširenje sekundarne mreže crpna stanica Vodnjan sjever – 379.482 eura
· Rekonstrukcija i izgradnja vod. mreže na k.č. 488/1 i 494/1 ko Muntić – 334.528,97 eura
· Izgradnja i rekonstrukcija sustava vodoopskrbe i odvodnje – ugovor 1 – sustav odvodnje otpadnih voda Fažana – 265.382 eura
· Sustav odvodnje otpadnih voda naselja Barbariga – proširenje sekundarne mreže linijski objekti odvodnje – gravita. kolekt. kolektori BA‑K‑3, BA‑K‑3.1, BA‑K‑6.1, BA‑K‑6.3, BA‑K‑9.1, BA‑K‑9‑1.2.1, BA‑K‑9.2 – 261.011 eura
· Lokalna vodovodna mreža na području naselja Valdenaga – 227.032 eura

Na materijalnu imovinu u pripremi koja je rezultat prijenosa imovine u pripremi iz društva Pragrande d.o.o. odnosi se 4.251.910 eura.

Značajna materijalna imovina u pripremi, tj. ulaganja u tijeku na području PJ Medulin su sljedeća:
· Razvoj sustava vodoopskrbe i odvodnje aglomeracija Medulin, Premantura i Banjole – projektiranje i izgradnja UPOV‑a te podmorskog ispusta Banjole‑Bumbište – 123.140 eura
· UPOV Banjole, podmorski ispust i transportni cjevovod Vinkuran‑Vintijan NPOO – 321.898 eura
· Aglomeracija Medulin – 955.584 eura
· Aglomeracija Premantura – 528.494 eura
· Aglomeracija Banjole – 630.382 eura

Značajna materijalna imovina u pripremi, tj. ulaganja u tijeku na području Podružnice Labin su sljedeća:
· Aglomeracija Labin‑Raša‑Rabac - 1.735.046 eura
· Crpna stanica Sv. Anton - 927.550 eura
· Izvor Sveti Anton - 733.042 eura
· Sustav vakuumske kanalizacije Kapelica, Rogočana, Salakovci, Breg – 1. faza - 605.894 eura
· Vodosprema Plomin II - 471.153 eura
· Sanitarna kanalizacija i vodovod Presika, Kranjci, Rogočana, Gondolići - 170.206 eura
· Zamjena cjevovoda Izvor Kožljak – VS Kožljak – PK Katun – Čepić Polje - 158.071 eura
· Vodoopskrbni cjevovod VS Crni‑Bani‑Kosi‑Drenje‑Pribeli - 156.915 eura
· Vodovodni ogranak za radnu zonu Kršan Istok - 140.039 eura
· Vodosprema Labin 4000 m³ - 138.036 eura
· Rekonstrukcija vodoopskrbnog cjevovoda Barčića‑Nedešćina‑Šoteti‑Eržišće - 120.952 eura

Tijekom godine ukupno je investirano 25.173.349 eura, što je za 105% više u odnosu na 2024. godinu. U izgradnju i rekonstrukciju vodovodne mreže investirano je 8.380.032 eura, u izgradnju i rekonstrukciju mreže odvodnje 13.521.882 eura, u mrežu vode i odvodnje u sklopu Aglomeracije Labin-Rabac-Raša 186.191 eura te u osnovnu djelatnost 3.085.242 eura.

Značajne investicije u vodovodnu mrežu matičnog društva tijekom 2025. godine su: 

	Značajne investicije – VODOVODNA MREŽA
	IZNOS
( tisuća eura)

	Cjevovod Pinezići – Vodnjan, vodosprema Pinezići, vodovodni ogranci i regulacija okna u Vodnjanu
	2.206

	Izgradnja tlačnog cjevovoda VS Rakonek do VS Prnjani
	683

	Rek. magis. dovodnog vodoopskrbnog cjev. Štinjan k.č. 352/2 – I faza
	622

	Lokalna vodovodna mreža na području naselja Štinjan
	453

	Rekonstrukcija i izgradnja vod. mreže na k.č. 488/1 i 494/1 KO Muntić
	327

	Rekonstrukcija vodovodne mreže u Puli, Valturska ulica
	286

	Izg. vod. mreže unutar buduće prometnice u Ližnjanu, uvala Kuje
	218

	Lokalna vodovodna mreža na području naselja Valdenaga
	211

	Sustav vodoopskrbe naselja Vodnjan – linijski objekti vodoopskrbe – cjevovod u Trgovačkoj ulici u Vodnjanu
	196

	Sustav vodoopskrbe naselja Barbariga – linijski objekti vodoopskrbe – vodovodna mreža duž trase fekalne kanalizacije naselja Barbariga 
	184

	Rekonstrukcija Paduljski put 850 m – vodovodna mreža
	146

	EU projekti Pula sjever (nadzor radova, dodatni interni i vanjski troškovi)
	101

	Dodatni trošk. Pula–Centar - Monte Šerpo II faza
	93

	Izgr. vod. mreže Radeki–Glavica – cca 150 m, k.č. 694/1 KO Loborika
	86

	Izgradnja vod. mreže Monte Turko – dionice VMŠ-V-13 i ŠŠ-V-5 iz aglomeracije Pula centar
	85

	Izgradnja ogranka vod. mreže Škatari – ŠŠ-V-26 i 27, k.č. 6334 i 2223/1 K.O. Pula, UF 
	84

	Ogranak vod. mreže u Puli – dio Medulinske ceste, k.č. 2466/3, 2466/1, 2466/2 KO Pula, UF 
	62

	Izgradnja vod. mreže u Barbanu – Majole, UF
	50

	Izgradnja vod. mreže u ulici Monte Lesso 450 m
	49





Značajne investicije u vodovodnu mrežu Podružnice Labin tijekom 2025. godine su: 

	Značajne investicije – VODOVODNA MREŽA
	IZNOS
( tisuća eura)

	Crpna stanica Sv. Anton 
	798

	Rekonstrukcija vod.cjevovoda Barčica-Nedešćina-Šoteti-Eržišće
	213

	Vodoopskrbni cjevovod VS Crni-Bani-Kosi-Drenje-Pribeli
	131

	Vodoopskrbni cjevovod naselja Stepčići
	62

	Vodoopskrba naselja Veli Golji - Mali Golji
	15



Ulaganje u izgradnju i rekonstrukciju vodovodne mreže po jedinicama lokalne samouprave iznosi kako slijedi[footnoteRef:4]: [4:  Investicije u sklopu Projekta Pula Sjever raspoređeni su prema udjelima s kojima Općine sudjeluju u projektu: Vodnjan – 47,7%, Fažana – 35,5%, Pula – 16,8%.] 


	Gradovi/općine
	Iznos 
	Udio 

	
	(u eurima)
	(%)

	Matično društvo
	7.110.321
	85%

	od čega:
	 
	 

	Grad Pula
	2.252.873
	27%

	Grad Vodnjan
	1.670.392
	20%

	Općina Medulin
	77.648
	1%

	Općina Ližnjan
	713.163
	9%

	Općina Marčana
	132.991
	2%

	Općina Fažana
	1.324.107
	16%

	Općina Barban
	158.653
	2%

	Općina Svetvinčenat
	5.358
	0%

	Zajednička ulaganja 
	775.136
	9%

	Podružnica Labin
	1.269.711
	15%

	od čega:
	 
	 

	Grad Labin
	9.096
	0%

	Općina Raša
	132.058
	2%

	Općina Kršan
	78.559
	1%

	Općina Sv.Nedelja
	233.602
	3%

	Općina Pićan
	7.953
	0%

	Zajednička ulaganja Vodovod
	808.444
	10%

	UKUPNO
	8.380.032
	100%







Značajnije investicije u mrežu odvodnje matičnog društva i Poslovne jedinice Medulin u 2025. godini su slijedeće: 

	Značajne investicije – MREŽA ODVODNJE
	IZNOS           (tisuća eura)

	Sustav odvodnje Štinjan, Valbandon, Fažana i Peroj 
	3.587

	Havarijski ispust CS Fažana Badel i CS Puntižela 
	2.746

	Oprema (grupa 1 – vozila, grupa 2 – GIS) 
	2.033

	Proširenje sekundarne mreže (Vodnjan i Pula) 
	1.188

	Sustav odvodnje otpadnih voda naselja Galižana – proširenje sekundarne mreže kolektori GA-K-1, GA-K-3, GA-K-4, GA-K-5, GA-K-6
	567

	Sustav odvodnje otpadnih voda naselja Vodnjan – proširenje sekundarne mreže crpna stanica Vodnjan sjever
	379

	EU projekti Pula sjever – nadzor, novelacija projekta, trošak obrade kredita, ostali interni i vanjski troš.
	351

	UPOV Banjole, podmorski ispust i transportni cjevovod Vinkuran–Vintijan NPOO
	312

	Sustav odvodnje otpadnih voda naselja Barbariga – proširenje sekundarne mreže linijski objekti odvodnje – gravita. kolekt. kolektori BA-K-3, BA-K-3.1, BA-K-6.1, BA-K-6.3, BA-K-9.1, BA-K-9-1.2.1, BA-K-9.2
	261

	Izgradnja i rekonstrukcija sustava vodoopskrbe i odvodnje – ugovor 1 – sustav odvodnje otpadnih voda Fažana
	247

	Rekonstrukcija odvodnje mješovite kanalizacije u Valturskoj ul., L = cca 700,00 m
	232

	Razvoj sustava vodoopskrebe i odvodnje u aglomeraciji Pula centar
	182

	Pula centar – izgradnja sustava javne odvodnje naselja Veli Vrh–Šijana 
	170

	Sustav odvodnje naselja Galižana 
	154

	Sustav odvodnje naselje Vodnjan – Trgovačka ulica 
	129

	Razvoj sustava vodoopskrbe i odvodnje aglomeracija Medulin, Premantura i Banjole – projektiranje i izgradnja UPOV-a te podmorskog ispusta Banjole–Bumbište
	111



Značajnije investicije u mrežu odvodnje Podružnice Labin u 2025. godini su slijedeće: 

	Značajne investicije – MREŽA ODVODNJE
	IZNOS           (tisuća eura)

	Aglomeracija Labin‑Raša‑Rabac
	195

	Rekonstrukcija dijela sanitarnog kolektora u sklopu radova na cesti NC16 Rabac
	26

	Sustav vakuumske kanalizacije Kapelica‑Rogočana‑Salakovci‑Breg – 1. faza
	20

	Aglomeracija ‑ izgradnja kanalizacijskog sustava na području Labina u sklopu razdvajanja mješovitog sustava
	14






Ulaganje u izgradnju i rekonstrukciju mreže odvodnje po jedinicama lokalne samouprave iznosi kako slijedi[footnoteRef:5]: [5:  Investicije u sklopu Projekta Pula Sjever raspoređeni su prema udjelima s kojima Općine sudjeluju u projektu: Vodnjan – 47,7%, Fažana – 35,5%, Pula – 16,8%.] 

	Gradovi/općine
	Iznos 
	Udio 

	
	(u eurima)
	(%)

	Matično društvo i PJ Medulin
	13.244.679
	98%

	od čega:
	 
	

	Grad Pula
	2.749.354
	20%

	Grad Vodnjan
	5.683.913
	42%

	Općina Medulin
	582.910
	4%

	Općina Fažana
	4.228.503
	31%

	Podružnica Labin
	277.203
	2%

	od čega:
	 
	

	Grad Labin
	53.259
	0%

	Općina Kršan
	1.020
	0%

	Zajednička ulaganja Vodovod
	222.924
	2%

	UKUPNO
	13.521.882
	100%



Značajne investicije u zajedničku mrežu vode i odvodnje Podružnice Labin tijekom 2025. godine su: 

	Značajne investicije – MREŽA ODVODNJE
	IZNOS           (tisuća eura)

	Aglomeracija ‑ sanitarna kanalizacija i vodovod Presika, Kranjci, Rogočana, Gondolići
	148

	Vodovodni i kanalizacijski ogranak Marcilnica
	24




Značajne investicije u osnovnu djelatnost matičnog društva tijekom 2025. godine su:

	Značajne investicije – OSNOVNA DJELATNOST
	IZNOS           (tisuća eura)

	Vodomjeri za nove priključke i za zamjenu                                                                                                                                                               
	678

	Rekonstrukcija zasunske komore VS (CV3)                                                                                                                                                                  
	161

	Nabava osobnih i lakih teretnih vozila (5 kom) - financijski leasing                                                                                                                                    
	139

	Dobava i ugradnja dubinskih NT pumpi, strojarnica izvor                                                                                                                                                 
	138

	Građevinski radovi na održavanju mreže                                                                                                                                                                  
	134

	Poslovna i pomoćna građevina - rekonstrukcija zgrade na kč. 5001/4  ko Pula, Vidikovac                                                                                                                  
	111

	Nabava teških teretnih vozila (1 kom)                                                                                                                                                                   
	110

	Kupnja zemljišta - pristupni put vodosprema Mandriol                                                                                                                                                    
	109

	REKONSTRUKCIJA MULJNIH ISPUSTA PK LOBORIKA                                                                                                                                                              
	80

	Ograda VS Prnjani, zamjena i dogradnja                                                                                                                                                                  
	77

	Rekostrukcija zasunske komore Monte Serpo – R1                                                                                                                                                          
	66

	Građevinska sanacija objekata vodoopskrbe                                                                                                                                                               
	59

	Izvođenje radova rekonstrukcije, dogradnje i opremanja MRM Fažana                                                                                                                                       
	54

	Dobava i ugradnja automatske fine rešetke s upravljačkim ormarićem UPOV Peroj                                                                                                                           
	40




Značajne investicije u osnovnu djelatnost Podružnice Labin tijekom 2025. godine su:

	Značajne investicije – OSNOVNA DJELATNOST
	IZNOS           (tisuća eura)

	Digitalni vodomjeri
	151

	Logger i osjetnik-detektor šuma
	12

	Kompjuterska oprema (PC, printeri, monitori i sl.)
	9



Veće investicije pokrenute su u suradnji sa Hrvatskim vodama, EU fondovima i ostalim izvorima. Financiranje izgradnje i rekonstrukcije vodovodne mreže temeljem Ugovora o financiranju u 2025. godini je slijedeće:
· 14,0 milijuna eura financirano je putem EU fondova (NPOO) za izgradnju sustava javne vodoopskrbe i odvodnje u sklopu projekta aglomeracije Pula Sjever, za  izgradnju sustava javne odvodnje Veli Vrh – Šijana,  izgradnju  vodovodne mreže Tlačni cjevovod RS Rakonek – VS Prnjani, izgradnju sustava javne odvodnje Dolinka-Veli Vrh-Šijana i CS Sv. Anton;
· 1,2 milijuna eura financirale su jedinice lokalne samouprave za izgradnju vodovodne  mreže i mreže odvodnje;
· 0,3 milijuna eura financirale su Hrvatske vode Zagreb za Aglomeraciju Labin-Raša-Rabac, CS Sv. Anton, sanitarnu kanalizaciju i vodovod Presika, Kranjci, Rogočana, Gondolići, vodoopskrbu naselja Veli Golji - Mali Golji te izradu akcijskog plana smanjenja gubitaka;
· 0,8 milijuna eura financirale su ostale pravne i fizičke osobe vezano za izgradnju vodovodne mreže i mreže odvodnje;
· 0,1  milijuna eura za preuzimanje vodovodne mreže (priključci vode).

Dugotrajna financijska imovina Društva na posljednji dan 2025. godine  iznosi 756.274 eura. 
· U iznosu od 288.276 eura odnosi se udjele u društvu Luka Pula d.o.o., preuzeti nakon pripajanja društva Pragrande d.o.o. u 2023. godini
· U iznosu od 467.998 eura odnosi se na ulaganje u otvoreni investicijski fonda pripojenog društva Vodovod Labin d.o.o.[footnoteRef:6] Sukladno HSFI 9 ulaganje se klasificiralo kao Financijska imovina raspoloživa za prodaju te se prema tome izvršilo početno priznavanje i knjiženje fer vrijednosti na kraju izvještajnog  razdoblja. [6:  Vrijednost imovine na dan 31.12.2025. iznosila je 467.998 eura, a cijena udjela je 114,7164 eura.] 


Temeljem Rješenja od 26. travnja 2018. godine, u sudski registar Trgovačkog suda u Pazinu upisan je Ugovor o prijenosu poslovnih udjela u trgovačkom društvu VSI – Vodovod Butoniga d.o.o. Buzet, kojim su članovi društva – jedinice lokalne samouprave, izvršili prijenos svojih poslovnih udjela javnim isporučiteljima vodnih usluga bez naknade, i to: Istarskom vodovodu d.o.o. Buzet 56,76% temeljnog kapitala ili 150.666.93 eura i Vodovodu Pula d.o.o. Pula 43,24% temeljnog kapitala ili 114.778,68 eura. 

Poslovni udjel  od 43,24% ili 114.779 eura u temeljnom kapitalu trgovačkog društva VSI – Vodovod Butoniga d.o.o. Buzet 2018. godine je, sukladno usvojenoj računovodstvenoj politici,  vrijednosno usklađen do visine njegove nominalne vrijednosti, te njegova knjigovodstvena vrijednost iznosi nula.

U okviru skupine dugoročnih potraživanja Društvo ima evidentirano 120.511 eura odgođene porezne imovine koja se odnosi na obračunati porez na dobit po stopi od 18% po osnovi privremeno porezno nepriznatih rashoda vrijednosnog usklađenja udjela u društvu Luka Pula d.o.o. u iznosu od 77.018 eura preuzetog od društva Pragrande d.o.o., te vrijednosnog usklađenja zaliha materijala i sirovina u iznosu od 43.494 eura.


	Kratkotrajna imovina



Kratkotrajna imovina na dan 31.12.2025. godine evidentirana je u iznosu od 23.122.424 eura. 

Zalihe su evidentirane u iznosu do 1.483.379 eura a sastoje se od:
· Materijala u skladištu u iznosu 1.424.168 eura 
· Rezervnih dijelova u skladištu u iznosu 28.491 eura 
· Sitnog inventara u skladištu u iznosu 24.231 eura
· Predujmovi za materijal u iznosu 6.490 eura.

Na dan 31.12.2025. godine ukupna kratkotrajna potraživanja iznose 4.485.788 eura.

Potraživanja od sudjelujućih poduzetnika, odnosi se na potraživanja od VSI-Vodoopskrbnog sustava Butoniga d.o.o. Buzet u iznosu 66.503 eura.

Na kraju izvještajnog razdoblja ukupna potraživanja od kupaca su iznosila 4.196.865 eura. Struktura istih dana je u nastavku: 

	Struktura potraživanja dan 31.12.2025.
	Iznos
(u eurima) 
	Udio (%)

	Potraživanje od pravnih osoba, obrtnika
	1.744.134    
	36%

	Potraživanje od pravnih osoba, obrtnika (potraživanja u sporu)
	 133.984 
	3%

	Potraživanja od pravnih osoba (stečaj, predstečajne nagodbe)
	 40.261 
	1%

	Potraživanja od domaćinstva
	2.347.607 
	49%

	Potraživanja od domaćinstva (potraživanja u sporu)
	 512.731 
	11%

	Ukupno 
	4.778.717     
	100%

	Ispravak vrijednosti potraživanja
	-581.852
	

	UKUPNO 
	 4.196.865    
	 



Potraživanja od kupaca za  isporučenu vodu  i izvršene usluge  uključuju i obračunate  zatezne kamate, naknade za korištenje i zaštitu voda, naknade za odvodnju i pročišćavanje otpadnih voda, naknade za razvoj vodoopskrbe i naknade za razvoj sustava javne odvodnje.
Temeljem  Odluke Uprave, u 2025. godini izvršen je otpis potraživanja od kupaca u ukupnom iznosu od 415.421 eura, od čega na teret  troškova  poslovanja 64.085 eura, na  teret naknada  123.751 eura,  a na potpuno isknjiženje 227.584 eura.

Vrijednosno  su  usklađena  potraživanja  od  kupaca-domaćinstva sa  valutom  dospijeća  31.12.2024. godine u iznosu od 73.559 eura, od čega na teret troškova 62.569 eura, a na teret naknada 10.991 eura. 

Vrijednosno su usklađena potraživanja od pravnih osoba, obrta i domaćinstava za koje su pokrenute ovrhe u iznosu od 255.136 eura, od čega se na teret troškova poslovanja odnosi 156.580 eura.

Potraživanja od države i drugih institucija u iznosu od 114.550 eura odnosi se na potraživanja za povrat razlike poreza na dodanu vrijednost u iznosu 75.921 eura, potraživanja od Zavoda za zdravstveno osiguranje u iznosu 38.339 eura te ostala potraživanja od države i drugih institucija u iznosu 291 eura. 

Ostala potraživanja u iznosu od 107.869 eura obuhvaćaju potraživanja za kapitalnu pomoć u iznosu od 50.218 eura, potraživanja za dane predujmove dobavljačima za obrtna sredstva u iznosu od 10.476 eura, potraživanja za nedospjele kamate na oročene depozite u iznosu od 13.823 eura, potraživanja temeljem sklopljenih nagodbi u iznosu od 11.451 eura, potraživanja s osnove odštetnih zahtjeva u iznosu od 8.240 te ostala potraživanja u iznosu od 13.662 eura.

Kratkotrajna financijska imovina na dan 31.12.2025. godine iznosi 14.200.000 eura. Obuhvaća:
· kratkoročni depozit kod Erste&Steiermarkische bank d.d u iznosu od 6.800.000 eura, sklopljen dana 30.12.2025. uz kamatnu stopu od 1,12%  godišnje, s istekom oročenja 07.01.2026.,
· kratkoročni depozit kod Erste&Steiermarkische bank d.d u iznosu od 800.000 eura, sklopljen dana 23.05.2025. uz kamatnu stopu od 1,55%  godišnje, s istekom oročenja 13.02.2026.,
· kratkoročni depozit kod Zagrebačke banke d.d. u iznosu od 2.000.000 eura, sklopljen dana 03.11.2025. uz kamatnu stopu od 1,60%  godišnje, s istekom oročenja 03.02.2026.,
· kratkoročni depozit kod Zagrebačke banke d.d. u iznosu od 3.600.000 eura, sklopljen dana 30.12.2025. uz kamatnu stopu od 1,50%  godišnje, s istekom oročenja 07.01.2026.,
· kratkoročni depozit kod Privredne banke d.d. u iznosu od 1.000.000 eura, sklopljen dana 01.12.2025. uz kamatnu stopu od 1,64%  godišnje, s istekom oročenja 01.03.2026.

Novčana imovina na transakcijskom računu Društva na promatrani dan iznosila je 2.953.257 eura. Društvo za poslovanje ima otvorene redovne transakcijske račune u Erste&Steiermarkische bank d.d. Rijeka, Zagrebačkoj banci d.d. Zagreb i Privrednoj banci d.d. Zagreb.  Za potrebe realizacije i uplata sredstava iz fondova EU, Društvo ima otvorene posebne namjenske račune u Erste&Steiermarkische bank d.d. Rijeka i Zagrebačkoj banci d.d. Zagreb.





	Aktivna vremenska razgraničenja



Na poziciji aktivnih vremenskih razgraničenja Društvo ima iskazane plaćene troškove budućeg razdoblja u iznosu od 28.072 eura, te unaprijed obračunate prihode u iznosu od  550.076 eura, koji se odnose na potraživanja od Općine Ližnjan preuzete pripajanjem društva Albanež d.o.o., za kapitalne donacije primljene od Općine Medulin za izgradnju komunalnih vodnih građevina a koja su evidentirana u okviru odgođenih prihoda u istom iznosu. 
Izvještaj 2.
KAPITAL I OBVEZE

	Kapital i rezerve



Udio pozicije Kapital i rezerve u ukupnoj pasivi iznosi 19%, što je na razini udjela iskazanog na posljednji dan prethodne godine.

Temeljem Rješenja Trgovačkog suda u Pazinu (Broj Tt-24/9279-8 od 28.02.2025. godine) u sudski registar upisano je pripajanje društva Vodovod Labin d.o.o. i Albanež d.o.o. društvu VODOVOD PULA d.o.o.. Pripajanje je izvršeno uz povećanje temeljnog kapitala društva preuzimatelja VODOVOD PULA d.o.o. na način, da je temeljni kapital povećan sa iznosa od 19.009.800 eura za iznos od 1.888.620 eura na iznos od 20.898.420 eura.

Vlasnička struktura kapitala nakon pripajanja, na dan 31.12.2025. godine je slijedeća:
	 
	% udjela

	Grad Pula
	45,4944%

	Grad Labin
	20,6009%

	Općina Kršan
	6,6347%

	Općina Raša
	6,2484%

	Grad Vodnjan
	5,4703%

	Općina Medulin
	4,4879%

	Općina Sveta Nedelja
	3,2871%

	Općina Marčana
	2,2298%

	Općina Ližnjan
	2,0986%

	Općina Barban
	1,1149%

	Općina Pićan
	1,0982%

	Općina Svetvinčenat
	0,6198%

	Općina Fažana
	0,6082%

	Općina Gračišće
	0,0034%

	Općina Cerovlje
	0,0034%

	 
	100,0000%



Ostale rezerve (osim revalorizacijskih rezervi)  iznose 12.886.350 eura. Odnose se na rezerve preuzete od pripojenog društva Vodovod Labin d.o.o., a iste su vezane za procjenu nekretnina, postrojenja i opreme formirane prema Zakonu o neposrednim porezima (NN 19/90-59/93), Uredbi o revalorizaciji (NN 110/93) te u skladu s MRS-om 29 Financijsko izvještavanje u uvjetima hiperinflacije. Od tada do danas nije naknadno vršena revalorizacija imovine. 

Revalorizacijske  rezerve u iznosu od 1.873.884 eura odnose se  na:
· rezerve proizašle iz revalorizacije zemljišta u iznosu od 1.936.777 eura
· rezerve fer vrijednosti financijske imovine preuzete od pripojenog društva Vodovod Labin d.o.o., a odnose se na umanjenje vrijednosti ulaganja u otvoreni investicijski fond. Sukladno HSFI 9, ulaganje se klasificiralo kao Financijska imovina raspoloživa za prodaju, te se prema tome izvršilo početno priznavanje i knjiženje fer vrijednosti na kraju izvještajnog razdoblja. U odnosu na početno ulaganje, fer vrijednost je manja za 62.893 eura.

Zadržana dobit na dan 31.12.2025. godine iznosi 223.958 eura.  Povećanje od ukupno 53.430 eura u odnosu na prethodnu godinu čini: neto dobit Vodovoda Pula d.o.o. za 2024. godinu u iznosu od 4.512 eura raspoređena na zadržanu dobit temeljem Odluke Skupštine te zadržana dobit pripojenog društva Vodovoda Labin d.o.o. u iznosu od 48.917 eura. 

Preneseni gubitak na dan 31.12.2025. godine iznosi 680.954 eura i odnosi se na preneseni gubitak pripojenog društva Vodovod Labin d.o.o. za razdoblje od 01.01. do 28.02.2025. u iznosu od 110.968 eura, te preneseni gubitak pripojenog društva Albanež d.o.o. u iznosu od 569.986 eura. 

Društvo je u 2025. godini ostvarilo dobit u iznosu od 650.057 eura, dok je prethodne godine dobit iznosila 4.512 eura.


	Rezerviranja



Rezerviranja u 2025. godini iznose ukupno 334.485 eura, a odnose se na rezerviranja za neiskorištene godišnje odmore u iznosu od 221.427 eura, rezerviranja za otpremnine u iznosu od 85.086 eura, rezerviranja za jubilarne nagrade u iznosu od 14.700 eura te na rezerviranja za troškove po započetim sudskim sporovima u iznosu od 13.272 eura koja su preuzeta pripajanjem društva Albanež d.o.o.

Rezerviranja za neiskorištene godišnje odmore, otpremnine i jubilarne nagrade iz prethodne godine u ukupnom iznosu 271.516 eura  u cijelosti su ukinuta u 2025. godini.


	Dugoročne obveze



Dugoročne obveze prema financijskim institucijama iznose 195.141 eura, a odnose se na dugoročne obveze za financijski leasing. 
· Pripajanjem društva Albanež d.o.o., sa 01.03.2025. godine preuzeta je obveza temeljem  jednog Ugovora o financijskom leasingu  sklopljenom u veljači 2024. godine s UniCredit leasingom d.o.o., kojim se financira nabavka teretnog vozila s kabinom. Ugovor je zaključen uz rok otplate od 60 mjeseci. Dugoročni dio obveze na  dan  31.12.2025. godine  iznosi  49.930 eura (148.401 eura  umanjeno  za 98.471 eura  sa dospijećem u 2026. godini).
· Sa Impuls Leasing d.o.o. Zagreb je tijekom 2025. godine zaključen Ugovor o financijskom leasingu kojim se financira nabavka rovokopača-utovarivača. Ugovor je zaključen uz rok otplate od 36 mjeseci. Dugoročni dio obveze  na  dan  31.12.2025. godine  iznosi 62.895 eura (97.996 eura  umanjeno  za 35.100 eura  sa dospijećem u 2026. godini).
· Sa BKS Leasing Croatia d.o.o. Zagreb je tijekom 2025. godine zaključeno pet Ugovora o financijskom leasingu kojima se financira nabavka dvaju osobnih i tri teretna vozila. Ugovori su zaključeni uz rok otplate od 36 mjeseci. Dugoročni dio obveze  na  dan  31.12.2025. godine  iznosi  82.316 (125.438 eura  umanjeno  za 43.122 eura  sa dospijećem u 2026. godini).

	Kratkoročne obveze



Na zadnji dan izvještajnog razdoblja kratkoročne obveze Društva su iznosile 21.332.200 eura. 

Obveze prema sudjelujućim poduzetnicima (VSI-Vodoopskrbni sustav Istre, Vodovod Butoniga d.o.o. Buzet) na dan 31.12.2025. godine iznose 25.368 eura.

Obveze za primljena jamstva iznose 432.068 eura i predstavljaju novčane pologe kao jamstva za uredno izvršenje obveza temeljem sklopljenih ugovora o javnoj nabavi. 

Obveze prema bankama i leasing kućama iznose 272.764 eura i  odnose se na:
· obveze temeljem kredita u ERSTE banci u iznosu od 96.071 eura a koja predstavlja preostale 4 otplatne rate kredita pripojenog društva Vodovod Labin d.o.o., koja dospijeva na naplatu u 2026. godini (kredit je bio sklopljen 2019. godine u iznosu od 676.590 eura za financiranje realizacije kapitalnih projekata vodoopskrbe)
· obveze po ugovorima o financijskom leasingu u iznosu od 176.693 eura, za dio koji dospijeva u 2026. godini.

Obveze za predujmove iznose 726.162 eura, a struktura je dana u nastavku:

	Primljeni predujmovi
	Iznos 
(u eurima)

	Predujmovi primljeni od pravnih osoba
	281.896   

	Predujmovi primljeni od fizičkih osoba
	415.380   

	Ostalo (preplate, nepoznate uplate i sl.)
	28.886   

	Ukupno
	726.162



Obveze prema dobavljačima evidentirane su u iznosu od 5.944.902 eura. Obveze prema dobavljačima za osnovna sredstva iznose 4.237.719 eura,  obveze prema dobavljačima za obrtna sredstva iznose 1.699.736 eura, a obveze prema dobavljačima u inozemstvu za usluge iznose 7.448 eura. Obveze prema dobavljačima podmiruju se prema rokovima dospijeća.

Obveze evidentirane na pozicijama obveza prema radnicima (597.473 eura) i obveza za poreze, doprinose i druga javna davanja (309.303 eura) odnose sa na plaću obračunatu u prosincu 2025. godine a koja se isplaćuje u siječnju 2026. godine. U okviru obveza za poreze, doprinose i druga javna davanja nalaze se obveze za doprinos za općekorisne funkcije šuma u iznosu od 731 eura, te ostale obveze u iznosu od 2.181 eura.

Ostale kratkoročne obveze na posljednji dan izvještavanja iznose 13.021.248 eura.

Struktura ostalih kratkoročnih obveza je slijedeća:
	Ostale kratkoročne obveze na dan 31.12.2025.
	Iznos
(u eurima)

	Naknada za razvoj sustava javne vodoopskrbe
	2.996.037

	Naknada za razvoj sustava javne odvodnje
	8.906.554

	Naknada za razvoj odvodnje – IVS d.o.o. Buzet
	528.778

	Naknada za korištene voda
	359.358

	Naknada za zaštitu voda
	202.310

	Ostalo
	28.211

	Ukupno
	13.021.248



Društvo od  korisnika  vodnih usluga, putem  računa za vode usluge, obračunava i  naplaćuje naknade propisane Zakonom o financiranju vodnog  gospodarstva, Odlukama  Županije  Istarske, te jedinica lokalne samouprave. Obveza  za  naknade nastaje  izdavanjem  računa  za  vodne usluge,  naplaćena naknada za razvoj koristi se za financiranje izgradnje komunalnih građevina sukladno planu izgradnje, dok se naknade za zaštitu i korištenje voda doznačuju Hrvatskim vodama sukladno ugovorenom dospijeću.

Naknada za razvoj sustava vodoopskrbe sastoji se od obračunatih i nenaplaćenih naknada u iznosu 409.379 eura, te naplaćenih i neutrošenih sredstava u iznosu 2.586.658 eura. Na dan 31.12.2026. godine obveze za naplaćenu i neiskorištenu naknadu za razvoj javne vodoopskrbe po gradovima i općinama iznose:

	Gradovi/Općine
	Obračunato, nenaplaćeno
	
	Naplaćeno, neiskorišteno
	Ukupno
(u eurima)

	Grad Pula
	167.492
	
	1.040.110
	1.207.602

	Općina Barban
	10.392
	
	(15.666)
	(5.274)

	Općina Marčana
	16.977
	
	157.948
	174.925

	Općina Ližnjan
	17.718
	
	129.621
	147.339

	Općina Svetvinčenat
	10.716
	
	(14.866)
	(4.150)

	Grad Vodnjan
	29.238
	
	196.050
	225.288

	Općina Medulin
	51.834
	
	482.250
	534.084

	Općina Fažana
	16.796
	
	164.007
	180.803

	Grad Labin
	40.311
	
	426.123
	466.434

	Općina Raša
	10.719
	
	7.575
	18.294

	Općina Sveta Nedjelja
	14.736
	
	0
	14.736

	Općina Kršan
	19.766
	
	0
	19.766

	Općina Pićan
	2.487
	
	11.465
	13.952

	Općina Gračišće
	59
	
	1.028
	1.088

	Općina Cerovlje
	138
	
	1.013
	1.151

	 Ukupno
	409.379
	
	2.586.658
	2.996.037



Naknada za razvoj sustava javne odvodnje sastoji se od obračunatih i nenaplaćenih naknada u iznosu od 359.525 eura te naplaćenih i neutrošenih sredstava u iznosu od 8.547.028  eura.

U nastavku se daje prikaz naknade za razvoj sustava odvodnje na dan 31.12.2026. godine po jedinicama lokalne samouprave:




	Gradovi/Općine
	Obračunato, nenaplaćeno
	Naplaćeno, neiskorišteno
	Ukupno
(u eurima)

	Grad Pula
	221.023
	6.194.006
	6.415.029

	Grad Vodnjan
	23.881
	488.229
	512.110

	Općina Medulin 
(naselje Pješčana uvala)
	4.322
	258.754
	263.076

	Općina Medulin
(bez naselja Pješčana uvala)
	32.178
	39.730
	71.908

	Općina Fažana
	14.131
	588.512
	602.643

	Općina Ližnjan 
(naselje Jadreški)
	2.238
	63.511
	65.749

	Općina Ližnjan 
(naselja Ližnjan, Šišan)
	19.099
	102.267
	121.366

	Grad Labin
	18.198
	56.726
	74.924

	Općina Raša
	5.980
	171.565
	177.545

	Općina Sveta Nedjelja
	6.513
	286.940
	293.453

	Općina Kršan
	10.312
	247.234
	257.546

	Općina Pićan
	1.650
	49.554
	51.203

	 Ukupno
	359.525
	8.547.028
	8.906.554





	Pasivna vremenska razgraničenja



Najveći udio u pasivi (69%) bilježi pozicija odgođeno plaćanje troškova i prihod budućeg razdoblja, odnosno pasivna vremenska razgraničenja. Ista su evidentirana u iznosu od 128.437.642 eura. Njihova je struktura dana u nastavku:

	Pasivna vremenska razgraničenja
	IZNOS
(u eurima)
	

	Namjenske dotacije za vodoopskrbu 
	45.489.384
	

	Namjenske dotacije za sustav odvodnje 
	49.704.519
	

	EU sredstva za Aglomeracije
	17.566.230
	

	Naknada za razvoj vodoopskrbe 
	9.112.911
	

	Naknada za razvoj sustava odvodnje 
	5.992.767
	

	UPOV MARLERA – sudski spor s Općinom Ližnjan
	550.076
	

	Obračunati troškovi koji nisu fakturirani
	18.533
	

	Ostalo
	3.221
	

	Ukupno
	128.437.642
	 



Odgođeni  prihodi u iznosu od  45.489.384 eura  odnose se  na  primljena  novčana  sredstva u svrhu financiranja  kapitalnih  investicija  u  vodoopskrbi od strane EU fondova, NPOO, Hrvatskih voda, jedinica lokalne samouprave te drugih pravnih i fizičkih osoba. Povećanje  u  odnosu  na prethodno  razdoblje rezultat  je donosa odgođenih prihoda pripojenog društva Vodovod Labin d.o.o. u iznosu od 13.058.715 eura, novih ulaganja u  2025. godini u vrijednosti od 9.495.262 eura i ukidanja odgođenih prihoda u vrijednosti od 1.934.489 eura. 

Odgođeni prihod od 49.704.519 eura odnosi se na  primljena  novčana  sredstva u svrhu financiranja  kapitalnih  investicija  u  odvodnji od strane EU fondova, NPOO, Hrvatskih voda, jedinica lokalne samouprave te drugih pravnih i fizičkih osoba. Povećanje  u  odnosu  na prethodno  razdoblje rezultat  je je donosa odgođenih prihoda pripojenih društava Vodovod Labin d.o.o. i Albanež d.o.o. u iznosu od 16.060.528 eura, novih ulaganja u  2025. godini u vrijednosti od 3.239.685 eura i ukidanja odgođenih prihoda u vrijednosti od 1.898.090 eura. 

Odgođeni prihod od 17.566.230 eura odnosi se na Aglomeraciju Pula Sjever u iznosu od 15.794.570 eura te na Aglomeraciju Labin-Raša-Rabac u iznosu od 1.771.659 eura.

Odgođeni  prihodi   u  iznosu  od  9.112.911 EUR  odnosi  se  na  sredstva naplaćena putem naknade za razvoj sustava javne vodoopskrbe.  Povećanje  u odnosu na prethodno  razdoblje rezultat je donosa odgođenih prihoda pripojenog društva Vodovod Labin d.o.o. u iznosu od 35.670 eura, novih ulaganja u 2025. godini u iznosu od 2.477.667  eura  i  ukidanja  odgođenih  prihoda u iznosu od 260.689 eura.

Odgođeni prihod u iznosu od 5.992.767 eura odnosi  se  na  sredstva naplaćena putem naknade za razvoj sustava javne odvodnje.  Povećanje  u odnosu na prethodno  razdoblje rezultat je donosa odgođenih prihoda pripojenih društava Vodovod Labin d.o.o. i Albanež d.o.o. u iznosu od 1.498.341 eura, novih ulaganja u 2025. godini u iznosu od 2.594.521 eura i  ukidanja  odgođenih  prihoda u iznosu od 105.134 eura.

Iznos od 550.076 eura odnosi se na odgođeni prihod koji je paralelno evidentiran na poziciji unaprijed obračunatih prihoda, a odnosi se na potraživanja preuzeta pripajanjem društva Albanež.


Izvještaj 3.
PRIHODI I RASHODI


 *OPERATIVNI REZULTAT=POSLOVNI PRIHODI – POSLOVNI RASHODI

U ožujku 2025. godine Društvu su pripojena društva Vodovod Labin d.o.o. i Albanež d.o.o. , što je utjecalo na obuhvat iskazanih podataka. Zbog toga realizacija prihoda i rashoda nije u potpunosti usporediva s prethodnom godinom. Radi jasnijeg tumačenja poslovnih rezultata, u izvještaju će se posebno prikazati i poslovanje matičnog društva, bez utjecaja podružnice i poslovne jedinice.

	Prihodi 


							
Društvo je u 2025. godini ostvarilo ukupne prihode od 25.525.243 eura, što predstavlja povećanje od 38% (ili 7,0 milijuna eura) u odnosu na prethodnu  godinu. U okviru matičnog društva prihodi su povećani za 2,0 milijuna eura, a preostali iznos povećanja prihoda odnosi se na poslovanje pripojenih društava odnosno na Podružnicu Labin (4,1 milijuna eura) i Poslovnu jedinicu Medulin (924 tisuća eura).

Na poslovne prihode odnosi se 92% ukupno ostvarenih prihoda, odnosno ukupno 23.552.400 eura. U usporedbi s 2024. godinom, ostvareno je povećanje od 35%. Poslovanje u okviru matičnog društva rezultiralo je povećanjem poslovnih prihoda za 6% uslijed većeg ostvarenja prihoda od prodaje proizvoda i usluga.

Prihodi od prodaje proizvoda i usluga ostvareni su u iznosu od 18.712.082 eura, 40% više u odnosu na prošlogodišnju realizaciju. Matično društvo bilježi 10%-no povećanje promatranih prihoda, ponajprije uslijed primjene novih cjenika vodnih usluga.

Prihodi od prodaje proizvoda i usluga obuhvaćaju sljedeće prihode:
· prihode od vodnih usluga javne vodoopskrbe u iznosu od 12.772.002 eura, od čega se 7.682.628 eura odnosi na prihod od vodnih usluga javne vodoopskrbe stambenim prostorima i 5.089.374 eura na prihode od vodnih usluga poslovnim prostorima;
· prihode od vodnih usluga skupljanja i pročišćavanja otpadnih voda u iznosu 3.422.583 eura, od čega se 2.009.957 eura odnosi na prihod od vodnih usluga skupljanja otpadnih voda i 1.412.626 eura na prihode od vodnih usluga pročišćavanja otpadnih voda;
· prihode od obavljanja usluga na izgradnji priključaka u iznosu 934.698 eura;
· prihode od naknada za uslugu fakturiranja i naplate u iznosu od 218.940 eura;
· prihode od ostalih usluga vodoopskrba (posl. suradnja, cisterne i sl) u iznosu od 210.449 eura;
· prihode od usluge odvodnje oborinskih voda u iznosu 692.406 eura
· prihode od prihvata i pročišćavanje fekalanih voda u iznosu 75.544 eura;
· prihode od crpljenja, odvoza i zbrinjavanja fekalija u iznosu 236.707 eura
· prihode od odštopavanja kanalizacije u iznosu 28.012 eura
· ostale prihode s osnove usluge odvodnje u iznosu 67.671 eura
· prihode od zakupnine u iznosu 53.070 eura.

Prihodi od vodnih usluga javne vodoopskrbe povećani su za 35% u odnosu na prethodnu godinu. U okviru matičnog društva evidentirano je povećanje od 9%, dok je preostalo povećanje rezultat uključivanja poslovanja Podružnice Labin.

Prihodi od vodnih usluga skupljanja i pročišćavanja bilježe 80%-no povećanje u odnosu na prethodnu godinu. Povećanje od 20% odnosi se na rast prihoda matičnog društva, dok je preostalo povećanje rezultat uključivanja poslovanja Podružnice Labin i Poslovne jedinice Medulin.

Prihodi od usluga izvođenja priključaka bilježe povećanje od 11% u odnosu na prošlogodišnje izvještajno razdoblje, međutim matično društvo bilježi 5%-no smanjenje promatranih prihoda.

Prihodi od usluge održavanja oborinske odvodnje bilježe 12%-no povećanje što je u skladu s većim ostvarenjem troškova u okviru pružanju navedene usluge.

Prihodi od crpljenja, odvoza i zbrinjavanja fekalija bilježe značajan rast u odnosu na realizaciju 2024. godine kao rezultat uključivanja prihoda Podružnice Labin, te 31%-nog povećanja promatranih prihoda u okviru matičnog društva.

Realizacija prihoda od naknada za uslugu fakturiranja i naplate, iako obuhvaća naknade koje naplaćuju matično društvo i Podružnica Labin, niža je od prošlogodišnje. Smanjenje je posljedica prestanka fakturiranja predmetne usluge društvu Albanež d.o.o. od ožujka kada je društvo pripojeno, kao i prestanka fakturiranja usluge društvu Istarski vodozaštitni sustavi d.o.o. od listopada, kada je temeljem rješenja Ministarstva na upravljanje preuzeta pripadajuća gospodarska cjelina.


Ostali poslovni prihodi iznose 4.840.318 eura i veći su za 17% u odnosu na prethodnu godinu. Matično društvo bilježi 5%-no smanjenje promatranih prihoda.

Prihodi od kompenzacija, subvencija, dotacija, refundacija i sl. iznose 4.556.201 eura. Na matično društvo odnosi se 3.642.666 eura, a u okviru Podružnice Labin i Poslovne jedinice Medulin evidentirano je 913.536 eura prihoda od kompenzacija, subvencija, dotacija, refundacija i sl.  Na razini društva, promatrani prihodi bilježe 20%- no povećanje u odnosu na prethodnu godinu, a obuhvaćaju:
· prihode od potpora za materijalnu imovinu (oprihodovani dio potpora s osnova ulaganja u izgradnju mreže u razdoblju od 1995. do 2025. godine od strane Hrvatskih voda Zagreb, EU Fondova, drugih pravnih osoba, jedinica lokalne samouprave i građana, te oprihodovani dio naknade za razvoj javne vodoopskrbe i javne odvodnje)u iznosu od 4.198.402 eura
· prihode od sufinanciranja razlike do cijene vodnih usluga za socijalno ugrožene građane u iznosu od 11.238 eura
· prihode od potpora za umanjenje cijene električne energije u iznosu od 346.561 eura

Uslijed ukidanja rezerviranja za neiskorišteni godišnji odmor, otpremnine zbog odlaska u mirovinu, i jubilarne nagrade ostvareni su prihodi u izvještajnoj godini u iznosu od 283.990 eura, što je za 14% manje u odnosu na prethodnu godinu.

Financijski prihodi ostvareni su u iznosu od 138.841 eura, a odnose se na prihode od redovnih kamata po osnovi depozita u iznosu od 79.534 eura, te na prihode od zateznih kamata u iznosu od 59.308 eura. 

Ostali prihodi (1.834.001 eura) obuhvaćaju prihode od naplaćene garancije za dobro izvršenje ugovora (1.443.339 eura), prihode od prodaje sirovina, materijala, rezervnih dijelova i sitnog inventara (314 eura), prihode od otpisa obveza (18.547 eura), utvrđene viškove (1.876 eura), prihode od naplaćenih potraživanja otpisanih u prethodnim razdobljima (80.019 eura),te ostale izvanredne prihode (289.906 eura). 

Prihodi od naplaćene garancije za dobro izvršenje ugovora odnose se na naplaćeno jamstvo za uredno ispunjenje ugovora o javnoj nabavi od izvođača Hidroinženering d.o.o., Ljubljana Slovenija budući da isti u svojstvu izvođača nije ispunio ugovorne obveze.

Ostali izvanredni prihodi se najvećim dijelom odnose na prihode iz proteklih godina: povrat više doznačenih naknada za korištenje i zaštitu voda temeljem financijske kontrole od strane Hrvatskih voda u iznosu od 149.463 eura, prihode od prefakturiranih troškova održavanja Butoniške linije VSI Butoniga d.o.o. prema Ugovoru o poslovnoj suradnji za korištenje, upravljanje i održavanje sustava Butonige u iznosu od 73.061 eura, naplate štete s temelja osiguranja u iznosu od 13.195 eura, te ostale prihode.



	Rashodi 


							
Tijekom 2025. godine Društvo je ostvarilo 24.875.185 eura rashoda, 35% više u odnosu na prethodnu godinu. U okviru matičnog društva rashodi su povećani za 8%, dok se preostalo povećanje odnosi na uključivanje rashoda pripojenih društava odnosno na Podružnicu Labin i Poslovnu jedinicu Medulin.

Poslovni rashodi iznose 24.483.930 eura i čine 98% ukupnih rashoda. U odnosu na 2024. godinu bilježe povećanje od 34%, pri čemu Matično društvo bilježi porast promatranih rashoda od 7%.

Materijalni troškovi iznose 4.919.208 eura i bilježe povećanje od 21% u odnosu na prethodnu godinu, uz povećanje u okviru svih pozicija, izuzev troška otpisa sitnog inventara, ambalaže i autoguma, prvenstveno kao rezultat uključivanja troškova pripojenih društava. U okviru matičnog društva evidentirano je povećanje promatranog troška od 2%, ponajprije pod utjecajem povećanja troška materijala i sirovina, odnosno troška vode preuzete iz butoniškog sustava, koji društvo Istarski vodovod Buzet prefakturira ovisno o preuzetim količinama vode.

Troškovi usluga u promatranoj godini iznose 3.562.064 eura i za 47% su veći u odnosu na 2024. godinu. Kod matičnog društva evidentirano je povećanje troškova usluga od 20%, ponajprije pod utjecajem rasta troškova usluga održavanja, troškova povezanih s održavanjem oborinske odvodnje, intelektualnih usluga, zakupnina i najamnina te poštanskih usluga.

[bookmark: _Hlk196469013]Troškovi osoblja realizirani su u iznosu od 8.926.144 eura, što predstavlja 40%-no povećanje u odnosu na prethodnu godinu. Prosječan broj zaposlenika u 2025. godini iznosio je 300, dok je prethodne godine iznosio 230 (pripajanje društva Vodovod Labin d.o.o. i Albanež d.o.o. od ožujka 2025.). 

Unutar matičnog društva, dana 24.12.2024. godine potpisan je Kolektivni ugovor o pravima radnika i Poslodavca br. 17481/2024. godine, kojim se od 01.01.2025.godine povećala cijena sata rada temeljem najniže osnovne plaće s 4,36 eura bruto na 4,80 eura bruto u okviru matičnog društva. Navedeno je utjecalo na 10%-no povećanje u okviru matičnog društva.

Sukladno važećem Pravilniku o izmjenama i dopuni Pravilnika o porezu na dohodak neoporezivi dio primitaka, naknade i ostala prava radnika isplaćivala su se u okviru dopuštenog.

U izvještajnom razdoblju obračunata je amortizacija u iznosu od 6.339.268 eura. Veća je od prošlogodišnje za 30%. Povećanje od 3% odnosi se na matično društvo.

Očekivani korisni vijek trajanja prema oblicima imovine:
· cjevovodi 29-50 godina;
· građevinski objekti 10-77 godina;
· oprema 3-20 godina;
· zemljišta i druga imovina koja ima neograničeni vijek upotrebe te imovina u pripremi ne amortizira se. 


Ostali troškovi  poslovanja realizirani su u iznosu od 737.246 eura, te su za 35% veći u odnosu na realizaciju 2024. godine. Na troškove dugoročnih rezerviranja za mirovine, otpremnine i slične obveze odnosi se 321.213 euro.  U okviru matičnog društva evidentirano je 8%-no povećanje ostalih troškova poslovanja što je rezultat 21%-nog porasta troškova rada putem studentskih ugovora, 28%-nog porasta troškova stručnog usavršavanja, te evidentiranja troška naknade za koncesiju na pomorskom dobru temeljem Ugovora o posebnoj upotrebi pomorskog dobra Molo Carbone u troškove razdoblja.

Na skupini financijskih rashoda (14.311 eura) evidentirani su troškovi po osnovi redovnih kamata po zajmovima i kreditima u iznosu od 13.757 eura, troškovi po osnovi zateznih kamata u iznosu od 553 eura, te negativne tečajne razlike u iznosu od 1 euro.

Na skupini ostalih rashoda i vrijednosnih usklađenja evidentirana je realizacija u iznosu od 376.945 eura. Najznačajnija pozicija u okviru promatrane skupine odnosi se na vrijednosna usklađenja potraživanja od kupaca (219.149 eura). Troškovi kazni, penala i naknada štete u iznosu od 15.809 eura većim se dijelom odnose na naknade troškova žalbenih postupaka plaćene Državnoj komisiji za kontrolu postupaka javne nabave. Na poziciji ostalih izvanrednih rashoda najznačajniji je rashod temeljem otpisanih potraživanja od kupaca u iznosu od 66.849 eura. 


	Rezultat  poslovanja 


							
Društvo je 2025. godinu završilo ostvarivši bruto dobit u iznosu od 650.057 eura. Društvo ne podliježe obvezi poreza na dobit zbog prijenosa poreznog gubitka iz prethodnih godina te neto dobit ili dobit nakon oporezivanja iznosi 650.057 eura.  


Izvještaj 4.
DODATNI PODACI

	Broj i struktura zaposlenih



Na dan 31.12.2025. godine Društvo je zapošljavalo 328 radnika, dok je na dan 31.12.2024. godine bilo zaposleno 231 radnika. Povećanje broja zaposlenih u odnosu na 2024. godinu prvenstveno je rezultat pripajanja društva Vodovod Labin d.o.o. i Albanež d.o.o., koji na posljednji dan 2025. godine broje 82 zaposlenika. Od 328 zaposlenih, 16 ih je zaposleno na određeno vrijeme, dok je 312 radnika zaposleno na neodređeno vrijeme.

Tijekom 2025. godine radni odnos prestao je za ukupno 22 radnika, od čega je 9 radnika je otišlo u mirovinu (Referent za pripremu i vođenje tehničke arhive, Programer informacijskog sustava, Salda konto dobavljača, dva Montera I, Čistač, Knjigovođa osnovnih sredstava, Pomoćni skladišni radnik, Referent za katastar objekata vodoopskrbe), sa 10 radnika sklopljen je sporazumni raskid ugovora o radu (Inženjer za pripremu i razvoj investicija, Zamjenik direktora, Kontrolor prekidnih komora i rezervoara, Tehničar za trasiranje i izradu karata vodovodne mreže, Pravni referent, Strojni električar, Radnik na održavanju vodovodne mreže III, Inženjer analitičar, Radnik za reklamacije), zabilježena su dva smrtna slučaja (Vozač teretnog vozila, Rukovoditelj sektora upravljanja projektima) dok je u jednom slučaju radni odnos prestao istekom ugovora o radu na određeno (Laborant umirovljenik na 4 sata).

Tijekom 2025. godine zaposleno je 30 radnika na neodređeno vrijeme dok je sa 7 radnika zasnovan radni odnos na određeno vrijeme. U nastavku je dan pregled zapošljavanja po pogonima i odjelima.

Zaposleni na neodređeno:
· LABORATORIJSKO TEHNOLOŠKI ODJEL - Pomoćni radnik u laboratoriju
· ODJEL ELEKTRO I STROJNOG ODRŽAVANJA - Specijalista na nadzorno upravljačke sustave i Automehaničar
· ODJEL SUSTAVA ODVODNJE - 3 Radnika u kanalizaciji II, Poslovođa sustava odvodnje, Vozač specijalnog vozila, Tehnolog – voditelj uređaja za pročišćavanje otpadnih voda, Radnik na specijalnom vozilu te Vozač teretnog vozila
· ODJEL ZA KONTR.,ANALIZU POSL.PROCESA I UPRAVLJ.NORMAMA -  Samostalni referent za kontroling, analizu poslovnih procesa i upravljanje normama
· ODJEL ZA PROJEKTE VODOOPSKRBE I ODVODNJE - Tehničar održavanja i razvoja
· ODRŽAVANJE POGONSKIH UREĐAJA I SUSTAVA ODVODNJE - Radnik na održavanju uređaja i crpnih stanica i Električar
· OPĆI SEKTOR - 2 Pravna referenta
· POGON RAKONEK - Kontrolor prekidnih komora i rezervoara i Strojar
· POSLOVNA JEDINICA MEDULIN - Radnik na specijalnom vozilu
· POTROŠAČKI ODJEL - 3 Radnika za reklamacije
· SEKTOR KVALITETE - Inženjer analitičar
· SEKTOR ODRŽAVANJA - 3 Radnika na održavanju vodovodne mreže III
· SLUŽBA INFORMATIČKOG CENTRA - Inženjer računalnog sustava
· TEHNIČKI ODJEL -  Inženjer za pripremu i razvoj investicija i Tehničar za trasiranje i izradu karata vodovodne mreže

Zaposleni na određeno:
· ODJEL TEHNIČKE OPERATIVE – 3 Montera II 
· FINANCIJSKO RAČUNOVODSTVENI ODJEL – Knjigovođa osnovnih sredstava i Materijalni knjigovođa
· OPĆI SEKTOR - Administrativni referent 
· POTROŠAČKI ODJEL - Čitač vodomjera 

Prosječan broj zaposlenih u 2025. godini u Društvu iznosio je 300 radnika (u 2024. godini 230 radnika). Od ukupnog prosječnog broja zaposlenih, 289 radnika bilo je zaposleno na neodređeno, a 11 radnika na određeno vrijeme.

Neto plaće prema radnom mjestu: 
	Opis radnog mjesta 
	 Predviđena  
	Prosječna neto plaća

	
	 kvalifikacija 
	2024.
	2025.

	 Zamjenik direktora 
	VSS
	2.480,77
	3.640,04

	 Rukovoditelj tehničkog sektora 
	VSS
	2.365,11
	2.752,55

	 Rukovoditelj ekonomskog sektora 
	VSS
	2.226,37
	2.771,98

	 Rukovoditelj odjela elektro i strojnog održ. 
	VŠS/VSS
	2.001,14
	2.573,68

	 Voditelj održavanja sustava odvodnje 
	VŠS/VSS
	1.625,72
	1.961,14

	 Referent zaštite na radu i osiguranja imovine 
	VSS
	1.570,54
	1.909,14

	 Dispečer 
	KV/SSS
	1.525,73
	1.733,44

	 Monter I      
	VKV
	1.373,09
	1.672,24

	 Referent za pripremu i vođenje tehničke arhive 
	SSS
	1.345,40
	1.283,98

	 Poslovođa održavanja 
	VKV
	1.323,10
	1.589,24

	 Elektroničar I 
	SSS/VKV
	1.288,27
	1.633,52

	 Poslovođa - glavni dispečer 
	SSS
	1.281,39
	1.568,06

	 Skladištar 
	KV/SSS/VKV
	1.255,87
	1.481,33

	 Vozač specijalnog vozila 
	SSS
	1.237,06
	1.458,47

	 Referent za odnose sa potrošačima I 
	SSS
	1.231,41
	1.495,90

	 Vozač teretnog vozila 
	SSS
	1.212,48
	1.325,18

	 Salda konto dužnika 
	SSS
	1.171,06
	1.339,02

	 Monter II 
	KV/SSS
	1.136,11
	1.335,36

	 Kopač 
	NKV
	1.083,69
	1.291,46

	 Kontrolor vodomjera i reklamacija I 
	SSS
	1.080,15
	1.335,99

	 Pomoćni radnik u laboratoriju 
	SSS
	1.053,05
	1.248,63

	 Radnik u kanalizaciji 
	NKV
	1.003,35
	1.196,08

	 Čitač vodomjera 
	SSS
	969,73
	1148,44



Kolektivnim Ugovorom plaća direktora Društva utvrđuje se Ugovorom o radu zaključenim s Nadzornim odborom Društva. 

	Struktura radnih sati u 2025. godini i usporedba sa 2024. godinom



	Struktura radnih sati u 2024. godini
	
	
	

	Efektivni sati rada
	Prekovremeni sati
	Državni praznik
	Plaćeni dopust
	Sati godišnjeg odmora
	Sati bolovanja na teret Društva
	Sati bolovanja na teret HZZO-a
	Ukupno

	361.504
	8.256
	17.488
	1.720
	54.808
	24.080
	23.592
	491.448

	73,6%
	1,7%
	3,6%
	0,3%
	11,2%
	4,9%
	4,8%
	100%



	Struktura radnih sati u 2025. godini
	
	
	

	Efektivni sati rada
	Prekovremeni sati
	Državni praznik
	Plaćeni dopust
	Sati godišnjeg odmora
	Sati bolovanja na teret Društva
	Sati bolovanja na teret HZZO-a
	Ukupno

	473.051
	10.044
	22.459
	2.704
	67.134
	29.740
	33.760
	638.892

	74,0%
	1,6%
	3,5%
	0,4%
	10,5%
	4,7%
	5,3%
	100%




U 2025. godini ostvareno je 10.044 prekovremenih sati, što predstavlja 1,6% ukupno evidentiranih sati. U 2024. godini ostvareno je 8.256 prekovremenih sati, odnosno 1,7% ukupnih sati. Iako je apsolutni broj prekovremenih sati u 2025. godini veći nego u 2024., njihov udio u ukupnim satima bilježi blago smanjenje.

Udio sati ukupnog bolovanja u 2025. godini iznosi 9,9% ukupnih sati, dok je u 2024. godini iznosio 9,7%. Ukupno je ostvareno 63.500 sati bolovanja. Promatraju li se pojedine kategorije bolovanja, bolovanja na teret društva u 2025. godini čine 4,7% ukupnih sati, dok su u 2024. godini činila 4,9%. Istodobno, bolovanja na teret HZZO-a u 2025. godini čine 5,3% ukupnih sati, u odnosu na 4,8% u 2024. godini.

	Investicije i izvori financiranja



Društvo je tijekom izvještajnog razdoblja investiralo ukupno 25.173.349 eura, što je za 105% više u odnosu na 2024. godinu. U izgradnju i rekonstrukciju vodovodne mreže investirano je 8.380.032 eura, u izgradnju i rekonstrukciju mreže odvodnje 13.521.882 eura, u zajedničku mrežu vode i odvodnje 186.191 € te u osnovnu djelatnost 3.085.242 eura.

Detaljnija specifikacija ulaganja prikazana je u izvještaju Imovina.	

Izvori financiranja investicija u 2025. godini su: 		
· Financiranje iz sredstava Hrvatskih voda, EU fondova, gradova i općina, te drugih investitora (pravnih i fizičkih osoba) u iznosu  16.405.306 eura
· Financijski leasing u iznosu 305.309 eura
· Kredit u iznosu 26.056 eura
· Vlastita sredstva  u iznosu 3.527.443 eura
· Naknade za razvoj sustava javne vodoopskrbe 2.396.206 eura	
· Naknade za razvoj sustava javne odvodnje  2.513.029 eura.	
	Podaci vezani za djelatnost i fizički podaci o poslovanju



Tijekom 2025. godine zahvaćeno je i crpljeno ukupno 11,8 milijuna m³ vode, što je 30% više u odnosu na 2024. godinu. Od toga se 9,5 milijuna m³ odnosi na matično društvo, a 2,3 milijuna m³ odnosi na Podružnicu Labin. Udio pojedinih izvorišta i pogona u ukupno zahvaćenoj i crpljenoj vodi u 2025. godini je sljedeći: Pogon Pula (13,7%), Pogon Rakonek (36,6%), Akumulacija Butoniga (13,8%), Vodovod Gradole (17,4%), Izvorište Mutvica (1,8%), Izvorište F.G.–Kokoti (14,0%), Izvorište Plomin (1,3%) i Izvorište Kožljak (2,2%). 

Ukupno isporučena voda (9.417.720 m3) bilježi povećanje od 23% (ili 1.779.096 m3) u odnosu na prošlogodišnje izvještajno razdoblje kao rezultat pripajanja . Od ukupne količine 7,8 milijuna m³ se odnosi na matično društvo, a 1,6 milijuna m³ se odnosi na Podružnicu Labin.

Gubitak vode u 2025. godini iznosi 2.366.702 m3 vode, što je za 63% više nego u 2024. godini. Postotni gubitak vode iznosi 20%,  što je za 4 postotna poena više nego u 2024. godini. 

Po preporuci Grupacije javnih vodovoda i kanalizacije u RH optimalnim ukupnim gubitkom se može smatrati gubitak do 25% ovisno o raspoloživim količinama, troškovima proizvodnje vode, složenosti sustava, starosti i vrsti ugrađenog cijevnog materijala i ostalih lokalnih uvjeta. Svi navedeni uvjeti značajno utječu na gubitak vode u sustavu vodoopskrbe Vodovoda Pula, ali i prag tolerancije ove pojave. 

Ukupna ispuštena voda u kanalizacijski sustav za 2025. godinu iznosi 5.534.017 m3 (38% više u odnosu na prošlu godinu) od čega se 4,1 milijuna m³ odnosi na matično društvo, 0,7 milijuna m³ odnosi na Podružnicu Labin, a 0,8 milijuna m³ odnosi na poslovnu jedinicu Medulin. Od ukupne ispuštene vode 67% odnosi se na stambene prostore, a 33% odnosi se na poslovne prostore.  	
Količina ispumpanih otpadnih voda u 2025. godini iznosi 38.857 m3 (42% više u odnosu na prošlu godinu), od čega se 23.030 m3 odnosi na matično društvo, a 15.827 m3 odnosi na Podružnicu Labin.

Na dan 31.12.2025. godine bilo je 47.707 korisnika sustava javne odvodnje, odnosno 42.179 korisnika u kategoriji kućanstva te 5.528 korisnika u kategoriji poslovnih korisnika. Matično društvo broji 36.065 korisnika, Podružnica Labin 6.675 korisnika, a poslovna jedinica Medulin 4.967 korisnika.












Izvještaj 5.
POKAZATELJI 


	Ocjena poslovanja



Pokazatelji po zaposlenom ukazuju da je prihod po zaposlenom (Ukupan prihod / broj zaposlenih) manji za 3% u odnosu na prethodnu godinu, dok su troškovi po zaposlenom (Ukupan rashod / broj zaposlenih) manji za 5%.  Troškovi osoblja po zaposlenom (troškovi osoblja / broj zaposlenih) bilježe neznatno smanjenje.

Pokazatelji likvidnosti su bolji u odnosu na 2024. godinu, odnosno pokazatelj ubrzane likvidnosti (kratkotrajna imovina umanjena za vrijednost zaliha /  kratkoročne obveze) iznosi 1,01 i pokazatelj  tekuće likvidnosti  (kratkotrajna imovina / kratkoročne obveze) iznosi 1,08.

Pokazatelji zaduženosti ukazuju da je imovina Društva u 81%-om iznosu financirana iz vanjskih izvora, većinom putem bespovratnih sredstava – potpora za financiranje kapitalnih investicija (odgođeno plaćanje troškova i prihod budućeg razdoblja).

Trajanje naplate potraživanja u danima ostalo je nepromijenjeno u odnosu na prethodnu godinu. 

Pokazatelj ekonomičnosti poslovanja  (poslovni prihodi / poslovni rashodi) je 0,96 a ekonomičnost financiranja (financijski prihodi / financijski rashodi)  iznosi 9,70.

Kretanje pokazatelja profitabilnosti oko nulte razine posljedica je poslovnog modela usmjerenog na pokriće troškova, bez ostvarivanja dobiti.










Izvještaj 6.
REALIZACIJA PLANA POSLOVANJA


	Realizacija plana prihoda i rashoda



Realizirani prihodi neznatno su manji (za 1%) u odnosu na postavljeni plan. Manja realizacija prisutna je u okviru svih skupina prihoda, a vrijednosno najznačajnije odstupanje odnosi se na prihode od prodaje proizvoda i usluga, te prihode od kompenzacija, subvencija, dotacija, refundacija i sl.

Realizacija rashoda je u skladu s postavljenim planom. U okviru troškova usluga je realizirano 14% manje troškova (troškovi održavanja, troškovi pružanja usluge održavanja oborinske odvodnje), materijalni troškovi su za 3% veći (troškovi vode iz butoniškog sustava, troškovi energije u okviru Podružnice Labin), a troškovi osoblja za 1% veći u odnosu na planirano (u okviru matičnog društva i Poslovne jedinice Medulin).


	Realizacija plana dodatnih podataka



Na dan 31.12.2025. godine Društvo je imalo 328 zaposlenih, dok je planirano 322.

Investicije bilježe manje ostvarenje od planiranog (40%-no ostvarenje godišnjeg plana). 

U okviru prihoda od prodaje proizvoda i usluge i ostalih poslovnih prihoda prisutna su manje značajna odstupanja u odnosu na planske veličine. Prihodi od obavljenih usluga na priključcima su premašili plan za 5%, prihodi od crpljenja, odvoza i zbrinjavanja fekalija za 9%, te prihodi od odštopavanja kanalizacije za 4%. Manja realizacija u odnosu na postavljeni plan evidentirana je u okviru prihoda od usluge održavanja oborinskih voda (87%-na realizacija plana), prihoda od prihvata i pročišćavanja fekalnih voda (83%-na realizacija plana), te u okviru prihoda od ispitivanja i kontrole kanalizacijskog sustava (38%-na realizacija plana).

Zahvaćena i crpljena voda je veća za 1% u odnosu na plan, a isporučena voda je za1% manja od  planirane veličine.

Gubitak vode iznosi 2.366.702 m3 što je za 9% više u odnosu na postavljeni plan. Gubitak vode izražen kao udio zahvaćene i crpljene vode iznosi 20%, što je za jedan postotni bod lošije od postavljenog plana.

